
Capitolul 1 
1. Introducere in arta dresajului 


Bine ai venit printre viitorii cunoscatori ai secretelor artei dresajului prin cea 
mai nouă şi mai eficientă metodă de dresaj ! 


Daca ai cumparat această carte, înseamna că ai, sau vei avea, un câine de 
care vrei să te simţi mândru. Vrei să vezi că se comportă impecabil, că te 
poţi înțelege perfect cu el şi că vă cunoaşteţi reciproc aşteptările şi reacţiile. 


Tu vei fi mândru de câinele tău dresat impecabil iar el va fi fericit cu un 
stăpân ca tine! 


Indiferent dacă ai deja un câine sau ai doar în plan să-ţi iei unul, vrei să te 
documentezi şi să afli cum să te comporti cu el. 


Vei găsi aici primii paşi în socializarea şi dresajul puilor, primele noţiuni de 


dresaj sau dresajul comenzilor de bază, metode de dresaj profesionist 
pentru probleme de comportament şi comenzi mai grele. 

Capitolul 1 
2. Cum să îţi înţelegi câinele 


Ghid despre limbajul trupului şi semnale 


Câinii au un mod foarte distractiv şi unic de a comunica şi sunt multe 
expresii şi atitudini pe care le pot adopta în procesul de comunicare. 
Câinele se va folosi de orice parte a corpului, de la urechi şi blană la coadă 
şi crupă ca să arate în ce dispoziție este, ce vrea şi cum se simte. 


Pentru a crea o legătură strânsă cu câinele tău e o idee bună să înveţi să 
descifrezi câteva dintre cele mai comune posturi ale corpului şi câteva 
semnale. Poate fi de mare ajutor să ştii atunci când animalul tău este 
speriat, agitat, jucăuşi, deprimat sau neliniştit — sau pur şi simplu când are 
nevoie să fie lăsat să-şi vadă de treabă! Mai jos vei găsi o selecţie a celor 
mai comune atitudini şi semnale de care se foloseşte câinele atunci când 
încearcă să comunice ceva. 


Cum îşi foloseşte corpul ca să comunice 

Partea din dos în aer şi dând din coadă 

Aceasta înseamnă că animalul tău are chef de joacă şi de distracţie, aşa că 
este timpul să îi aduci jucăria preferată şi să te joci un pic cu câinele. 
Coada exact între picioarele din spate 

Această atitudine indică faptul că animalul este speriat de ceva sau de 
cineva. Dacă se furişează de colo-colo ţinând coada aşa ar terbui să 
încerci să îţi dai seama ce îl sperie. 

Dând din coadă 


Această atitudine este cea pe care toată lumea crede că o adoptă câinele 
atunci când este fericit. De fapt dacă dă din coadă atunci poate să aibă o 

mulțime de stări, de la chef de joacă şi fericire la nerăbdare sau agresiune. 
Dacă dă încet din coadă se simte fericit şi este prietenos. Insă dacă ţine 
coada în sus şi dă din ea rapid, atunci se poate să fie agresiv. 


Dacă ţine coada nemişcată şi relaxată atunci este mulțumit. 


Părul de pe ceafă ridicat 


Această atitudine înseamnă că animalul tău este sau speriat de ceva sau 
este gata să se lupte cu oricine sau orice l-a făcut să îşi ridice părul de pe 
ceafă. 


Rostogolindu-se 


Acesta este în mod normal un semn de supunere şi se poate să apară în 
prezenţa oamenilor sau în compania altor câini sau a altor animale. 


Adulmecând 


Această atitudine poate să fie adoptată din mai multe motive. Câinele 
poate să adulmece pentru că a simţi un miros nou — ceva cu care nu este 
familiarizat — şi poate să încerce să îşi dea seama ce este. Poate adulmeca 
pentru a încerca să identifice o persoană sau un alt animal deoarece câinii 
se folosesc de nas mai degrabă decât de ochi ca să se diferenţieze. Se 
poate să adulmece pentru a afla mai multe despre o persoană sau un 
câine nou. lar dacă miroase podeaua, gardul sau stâlpul de afară e posibil 
să fi simţit amprenta unui alt câine care şi-a marcat teritoriul. Dacă miroase 
duşumeaua din casă şi merge de colo-colo sau se învârte în cerc e posibil 
să trebuiască să fie scos afară, la locul lui de urinat. 


Încordat 


Dacă corpul câinelui tău este încordat uşor coborât, acest fapt indică 
teama. Această atitudine poate fi însoțită şi de o coadă uşor lăsată în jos. 

Ghemuindu-se 


Un corp încordat în poziție ghemuită poate însemna că animalul tău este 
gata să se repeadă la atac şi această poziţie este cunoscută ca „poziţia de 
pradă”. Se poate să adopte această poziţie cu orice, de la jucăria lui 
preferată la o veveriţă sau la un intrus. 


Cabrandu-se 


Dacă observi că animalul se leagănă în faţă şi în spate, plimbându-se şi 
legănându-şi coada, înseamnă că se simte fericit. Se poate să fie fericit şi 
jucăuşi sau pur şi simplu fericit că te-ai întors acasă. 


Acestea sunt doar câteva poziţii şi acţiuni pe care câinele tău le poate 
adopta pentru a arăta modul în care se simte. Dacă te familiarizezi cu 
aceste acțiuni atunci vei putea identifica starea câinelui şi vei putea să 
interacţionezi cu el mai uşor. 


Expresiile faciale şi sunetele 


Deşi câinele tău îşi va folosi corpul pentru a transmite stările şi 
sentimentele, capul, faţa şi sunetele joacă şi ele un rol forte important în 
metodele de comunicare. 


Numai urmărind urechile câinelui şi poţi afla o mulţime despre felul în care 
se simte. 


Merită să înveţi cât mai multe despre expresiile faciale şi sunetele câinelui 
tău şi modul în care îşi foloseşte capul ca să comunice (urechile, nasul, 
ochii, etc). 


Împreună cu limbajul corpului, expresiile faciale sunt un mod eficient pentru 
câini de a comunica cu oamenii, cu alți câini şi cu alte animale. 


Familiarizându-te atât cu posturile corpului cât şi cu expresiile faciale ale 
animalului poţi învăţa cum să recunoşti semnele de pericol — atunci când 
câinele este agresiv, speriat, stresat, neliniştit, etc. ca şi atunci când este 
mulțumit, fericit sau nerăbdător. 

Cum se poate folosi fața şi capul pentru comunicare 

Urechile 

Urechile pot spune multe despre felul în care se simte câinele. Aici sunt 
trecute în vedere câteva feluri obişnuite în care câinele îşi va manifesta 


sentimentele cu ajutorul urechilor: 


e Urechile apropiate de cap, îndreptate spre înapoi sau înainte pot 
indica agresiunea, 


e Urechile ciulite, cu capul mişcându-se dintr-o parte în cealaltă pot 
indica faptul că animalul se află în alertă, 


e Uşor lăsate în jos şi pe spate, urechile pot indica faptul că animalul 
este neliniştit, 


e Urechile ciulite în sus şi îndreptate spre faţă înseamnă curiozitate sau 
nerăbdare. 


Dacă însă acestea sunt cuplate cu poziţia de pradă înseamnă că el este 
gata să înceapă o vânătoare. 


e Urechile drept în sus pot arăta o anume dominantă, 
e Urechile lăsate în jos pe cap de obicei indică frica, 


e În general urechile ciulite indică prietenia. 


Ochii 


Ochii sunt şi ei indicatoare asupra stării câinelui şi în asociere cu poziţia îţi 
pot permite să îţi dai seama ce crede şi ce încearcă să spună câinele: 


e Ochii abia mijiţi care te fixează pot indica un comportament agresiv 

e Ochii larg deschişi pot însemna că animalul este în alertă sau curios, 
prietenos sau nerăbdător 


e Ochii abia înterdeschişi şi urechile uşor lăsate pe spate pot indica 
teama 


e Ochii larg deschişi care te fixează asociaţi cu o postură dominantă şi 
cu urechile drept în sus compun o poziţie de dominantă 


e Ochii mijiţi pot însemna că îi este frică, este supus 


e Ochii larg deschişi şi strălucitori indică de obicei faptul că este gata 
pentru joacă 


e Ochii larg deschişi fixaţi intenţionat asupra a ceva sau a cuiva sunt 
parte a poziţiei de pradă. 
Gura 


Câinele tău îşi va folosi botul ca parte a comunicării şi iată ce este de 
urmărit: 


e Buzele trase înapoi care expun dinţii împreună cu un mârâit indică 
agresiunea. Pot să fie de asemenea semn că are de gând să muşte, 


e Gura închisă sau întredeschisă poate indica stare de alertă sau 
dominanţă, depinzând de postură, 


e Gura uşor întredeschisă care face câinele să arate ca şi cum ar rânji 
indică defapt teama, 


e Gura deschisă prin care pufăie îi este specifică unui câine curios şi 
nerăbdător, 


e Gura deschisă pentru a expune dinţii şi buzele trase înapoi indică 
teama, 


e O gură relaxată uşor întredeschisă este de obicei un gest prietenos şi 
relaxat, 


e Gura întredeschisă cu dinţii strânşi arată că animalul este în gardă, 

e Gura deschisă prin care ies pufăieli nerăbdătoare indică pofta de 
joacă şi nerăbdarea. 
Cum se folosesc sunetele pentru a comunica 
Câinele se va folosi şi de voce pentru a-şi comunica sentimentele şi o va 
folosi în combinaţie cu gesturile şi atitudinile sale pentru ca stăpânul să îşi 
poată face o impresie de ansamblu asupra modului în care se simte. lată 
câteva dintre cele mai comune sunete pe care le emite un câine: 


e Mârâitul indică de obicei agresiunea 


Un scâncet încet sau un lătrat morocănos înseamnă că este în alertă 


e Un scâncet încet însoţit de suspine înseamnă că îi este teamă 

e Dacă latră nerăbdător înseamnă că este curios 

e Dacă mormăie încet acest lucru indică dominanţa 

e Dacăchelăcăie şi mârâie, atunci îi e frică sau se simte dominat 

e Dacă latră scurt pe o voce înaltă încearcă să dea semne de prietenie 
e Dacă latră tare şi mârâie înseamnă că este în gardă 


e Dacă latră nerăbdător şi mârâie uşor înseamnă că are chef de joacă. 


Trebuie să ţii minte că dacă vrei să descifrezi ceea ce încearcă să-ți 
transmită sau cum se simte câinele tău atunci trebuie să îi asociezi 
sunetele şi expresiile faciale cu limbajul corpului. 

Capitolul 2 
1. Să începem... 


a) evaluarea 


Înainte de a începe planul de dresaj să vedem cu ce fel de câine avem de- 
a face. Trebuie să ştim că nu putem cere aceleaşi lucruri de la un exemplar 
canin la altul, aşa cum nici de la copii diferiţi ca inclinaţii nu se pot cere 
aceleaşi lucruri. 


Stabileşte de la bun început ce fel de câine ai, ca să ştii ce să-i ceri. Nu vei 
lua un câine de vânătoare ca să-i ceri să se comporte ca un caine de paza, 
şi, de exemplu, să-i ceri să stea mai mult pe lângă tine. La fel nu vei lua un 
câine dintr-o rasă de agrement ca să-i ceri să vina la tine cu vulpea în dinți 
la vânătoare. Şi nu te aştepta ca un câine de rasă comună să învețe la fel 
de repede ca şi câinele tău de rasă cu pedigree, ca să nu mai lase 
suveniruri mirositoare pe covorul din sufragerie. Va învăţa, dar cu mult mai 
greu, pentru ca el nu are zeci de generaţii dresate printre strămoşii lui. 


Important este să-i urmăreşti câinelui tău preocuparile, să vezi ce-i place, 
ca să ştii care sunt lucrurile pe care le va învăţa cel mai uşor. De 
asemenea aminteşte-ţi sau află care sunt caracteristicile rasei lui. Fii sigur 
că are şi el aceste trăsături, sau măcar o mare parte din ele. Ţine cont de 
personalitatea lui, nu numai pe parcursul dresajului propriu-zis, ci toată 
viaţa lui, tot timpul. 


Întelege care este caracterul lui şi eu te voi învăța să te foloseşti de acest 
caracter ca să obţii ceea ce-ţi doreşti. Tu vei fi cel care decide ce anume îl 
înveţi şi ce nu, din tot ce-ţi voi prezenta. Vei ține cont de preocuparile, 
personalitatea şi inclinaţiile câinelui tău, ca să-l înţelegi şi să te faci înţeles 
de el. Ai să vezi ce bine te vei simţi când te va asculta cu placere, când vei 
vedea că de-abia aşteaptă să-i spui ce vrei de la el! 


Vei putea să mă întrebi pe parcurs ceea ce nu e clar sau nu înţelegi în 


relația cu dragul tău câine, iar eu îţi voi răspunde timp de o luna la întrebări. 
Nu ezita şi nu pierde timp! Intreabă-mă! 

Dacă nu ţi-ai luat un câine încă, gândeşte-te bine înainte de a-l lua, ce ti-ar 
place cel mai mult să faci împreună cu el, şi interesează-te la crescători 
care sunt rasele cu caracteristicile pe care le cauţi. E păcat să-ţi iei un 
caniche şi să fii dezamăgit că nu are agresivitatea unui dobermann. La fel 
cum va fi greu sa dresezi un ciobanesc german să mearga în două labe, în 
timp ce un caniche va face asta instinctiv. 


Orice dresor la prima şedinta de lucru se uită ce temperament are câinele 
tău şi din ce rasă este, adică ceea ce tocmai ai invatat cum să faci... Apoi 
îți explică la ce te poţi aştepta din partea lui să înveţe uşor, ce va învăţa 
mai greu şi ce s-ar putea să nu ştie niciodată. Dar toate acestea şi tu le poti 
şti: ştii ce rasă e câinele tău şi ce caracteristici are rasa lui sau care din 
rase domină în cazul în care este o frumoasă corcitură. Poţi şi tu la fel de 
bine să-l evaluezi: privindu-l cum se comportă, să vezi ce fel de caracter 
are. 


b) ce vom face, în linii mari 


Pe masură ce vom înainta în cuprinsul acestei cărți vei vedea cum încet- 
încet vei putea înțelege ce „gândeşte' el şi cum să te porţi cu câinele tău în 
aşa fel ca el să poată înţelege ce vrei de la el şi chiar să se bucure că face 
ceea ce tu doreşti. Ai să fii uimit să afli că scopul vieţii lui este să te vadă 
pe tine mulţumit de ce câine bun ai în el. Te iubeşte şi tot ce adora el este 
să fie cu tine iar dacă te mai arăţi şi încântat de ce ispravă a facut el, ai 
atunci un caine în al noualea cer. 


Regula de bază: 

Ca să te asculte este important să fie fericit şi echilibrat pentru că atunci 
are încredere în el şi nu e stresat. 

Bine, dar cum se aplica asta? ai sa spui. 


Învățăm. 


Uite, pentru început, îți dau patru reguli de aur pe care le vom învăţa în 
detaliu cand va veni vremea lor. 


1. Trebuie să fii pregătit să lucrezi cu el în fiecare zi, să reiei mereu ceea ce 


l-ai învăţat, să ai răbdare şi să nu te aştepţi că face altcineva asta în locul 
tău. 


Arta şi Secretele Dresajului Canin 13 


2. Să nu crezi despre câinele tău că ar trebui să subînțeleagă, să 
presupună, să aibă noţiuni de bun simt: el ştie exact ceea ce tu îl înveți, 
nimic mai mult! 


3. Nu te preface în faţa lui, nu încerca să pari bine dispus sau calm când tu 
de fapt simţi că explodezi. În astfel de momente e mai bine să nu te 
manifeşti, atunci îi va fi mai uşor să depăşească momentul fără să creadă 
că el este cauza furiei tale. 


Minunile nu vin din cer, minunile le facem noi! Ai să lucrezi zilnic cu câinele 
tău, ai să aplici tot ce te voi învăţa în această carte şi vei fi mândru de ceea 
ce ai realizat. Va fi totul făcut de tine, numai de tine, şi va fi bine facut! 


4. Este ceva ce trebuie să ştii şi să nu-l uiţi niciodată când te apuci de 
lucru: este foarte-foarte important ca atunci cand lucrezi cu el sa lasi 
deoparte problemele si neplacerile tale ca nu cumva să le descarci pe 
bietul animal. El nu va înţelege şi nici nu-i va trece prin cap ca NU e el de 
vină. 


El nu poate înțelege decât un singur lucru: dacă eşti furios, înseamnă că el 
te-a supărat şi va crede că el nu poate fi un câine bun. El nu ştie că tu nu 
eşti un zeu adevarat şi că poţi greşi chiar şi tu. Acesta poate fi un avantaj 
sau un dezavantaj, depinde cum înveţi să te foloseşti de poziţia pe care o 
ai în ochii lui. 


Dacă vrei să-ţi verşi nervii pe câine, ia-ţi adio de la imaginea câinelui tău 
echilibrat şi fericit care ascultă şi execută bucuros orice comandă! Dacă 
vrei să ai pe cine să te descarci, te rog nu te supăra, înțelege că el nu va 
putea fi niciodată câinele echilibrat dresat perfect care ascultă şi înțelege 
tot ce-i spui. 


Vei spune: „dar asta se poate întâmpla oricui, oricând! Ce şanse îmi 
rămân??”. Îți rămân toate şansele pentru că vei învăţa ce să faci în 
asemenea momente: Cand simţi că enervarea începe să pună stăpânire pe 
tine respiră şi întreabă-te: „ce a greşit el şi de ce a greşit?” Vei putea, citind 
aceasta cărte, să răspunzi corect dacă e el de vina sau tu, şi vei găsi aici 
tot ce ai de facut în fiecare caz în parte. 


Acum nu ne mai rămâne decât să ne apucăm de lucru. 


Vom începe stabilirea şi învâţarea primelor reguli. Vom continua cu 
educaţia puiului, cum să învețe să nu mai facă unele treburi mirositoare 
prin casa, ci numai afara. Apoi cum să ştie ce înseamnă „nu”. 

Va trebui după asta să stabileşti dacă vrei sau nu să-ţi cerşească mâncare 
în timp ce tu mănânci, şi vei afla ce ai de facut. 


În următoarea etapa vom învăţa cum să-l obişnuieşti cu lesa şi cum să vă 
plimbaţi cât timp e pui. Aceasta este socializarea. 


După aceea o metoda simplă şi eficientă ca să nu-ţi roadă pantofii şi 
mobila cât timp îi cresc dinţii. Dacă ai un câine matur care face acelaşi 
lucru, găseşti explicaţii şi soluţii la capitolul Comportamente dificile. 


Vei stabili şi îl vei învăţa care este locul lui, şi comanda „la loc”. 


De la vârsta de trei luni începe dresajul de baza. Va învăţa să asocieze 
numelui lui comenzilor tale. 


Prima comandă: aici. 


A doua comandă: la loc. 
Apoi, treptat, comenzile simple: şezi, culcat, pas, aport. 


Tot timpul voi insista asupra a ceea ce ai tu de făcut ca să te faci înţeles, şi 
să vă împăcaţi bine, fiind amândoi mulţumiţi. 


Există un capitol despre momentele care ţi se vor părea grele în timpul 
dresajului, şi ce ai de făcut atunci. 


Apoi comenzile „pe loc” şi „aşteaptă”. 


Ai un alt capitol despre cum să-l dezveţi de unele obiceiuri neplăcute. 
Subiectul rămâne deschis dacă ai întrebări. La fel toate celelalte subiecte. 

Capitolul 2 
2. Educaţia puiului şi primele reguli 


a) întâi şi întâi stabiliţi regulile de bază 


Când îţi aduci în casa un mic ghem cu blană trebuie să ştii că vei avea 
nevoie de multă răbdare până să ajungi să faci din el un câine matur cu 
care te înţelegi aproape de la sine. 


Voi atrage tot timpul atenţia asupra unei greşeli foarte frecvente. Mulţi 
dintre noi înţelegem că, dacă vrem să ne învăţăm câinele să nu mai facă 
ceva anume, sau să execute o comandă, atunci trebuie să ne arătăm cât 
mai supăraţi pe el până când acesta face ce trebuie. 


Nimic mai greşit: dacă te vede supărat, gândeşte-te că nu va şti de ce! 
Atunci care sunt şansele să facă ceea ce eu aştept de la el să facă? Foarte 
mici, dacă nu stabileşti de la bun început regulile pe care să le respecte el, 
şi regulile pe care să le respectaţi tu şi familia ta. 


Va trebui sa-i arati ce trebuie sa faca sau sa nu faca, in asa fel incat sa te 
faci inteles, iar cand el arata ca a inteles, sa te arati multumit de el si sa-l 
rasplatesti. 


Dacă acum când citeşti cartea, ai deja un câine mare şi educaţia lui îţi face 
probleme, poţi să o iei de la capăt. Să ştii însă, că reeducarea dureaza mai 
mult ca educația făcută de mic. E mai greu, dar orice programare greşită se 
poate reface. Va trebui în plus să aloci mai mult timp, să faci tot ce voi 
spune pentru pui, doar că tu va trebui să ai mai multă răbdare şi înțelegere. 


El nu e de vina că a fost prost educat, şi nici tu, pentru că probabil nu ai 
ştiut. Deci, nu are nimeni un motiv real de supărare, important este să 
facem lucrurile să meargă bine. Avem nevoie de multă înțelegere, răbdare 
şi timp. 


Să nu faci nici greşeala să crezi că, dacă ai un caine mare care are doar de 
corectat unele comportamente, atunci poti să sări direct la acel capitol! 


Daca e mare deja, va trebui să faci tot ce se cere pentru pui, şi încă în plus! 

Primul lucru pe care-l va vedea şi înțelege va fi că tu eşti mana care îl 
hrăneşte. Aceasta va face din tine stăpânul lui, zeul lui. 


Am citit studii care stabilesc că noi suntem pentru câinii noştri şefii haitei 
lor. Nu cred asta. Ei înțeleg foarte bine că un om este cu mult mai mult 
decât orice alt câine, fie el şi şeful haitei lui. Inteligența lor e cu mult mai 
subtilă decât am văzut în toate aceste studii. Tu pentru el eşti om, faci 
lucruri de neînțeles, porți haine, adica îţi schimbi blana în fiecare zi şi porți 
arme, ceea ce nici un câine sau lup nu poate face. 


Tu eşti şeful. 


El va trebui să-şi confirme tot timpul că tu eşti şeful, ca să ştie că se poate 
baza pe comenzile tale. Să fii şef înseamnă 


-să ai raspundere, 
-să iei decizii şi 


-să fii stăpân pe situaţie tot timpul. 


Şi noi avem nevoie să ştim că şefii noştri sunt competenţi, nu? El, câinele, 
spre deosebire de noi, îşi iubeşte şeful şi nu vrea decât să se ştie în 
siguranţă pe el şi, mai ales, pe tine. Pentru el, competent te arăţi 
demonstrând în fiecare moment că tu controlezi situația, şi în nici un caz 
dacă tipi tot timpul la el ori de câte ori face ceva greşit. 


Arată că nu ţi-ai iesit din minţi şi nici nu eşti în impas. 


Când îl inveţi o comandă nu te aştepta că o va executa şi a doua şi a treia 
oara la fel. Nu o face ca să te supere, nici ca să te sfideze. Şi el poate uita 
sau poate să nu fie sigur ca a înţeles, cum ni se întâmplă şi nouă. De 
aceea, când vezi că a uitat, nu te supara să repeţi ceea ce ai făcut prima 
data, ca să te faci înţeles. 


Îţi voi arată la fiecare comandă, simplă, sau mai greu de înţeles, tot ce 
trebuie să faci ca el să ştie ce vrei de la el. Aceste procedee nu te supăra 

să le repeti când vezi ca a uitat. Ca un zeu bun ce eşti, va trebui să ai 
răbdare. 


O altă regulă pentru momentul când dai o comanda este ca, înainte de a i- 
o da, să-i atragi atenția ca să înțeleagă că vorbeşti cu el. 


Chemă-l pe nume mai înainte de a-i spune ceea ce vrei de la el. Tu îl 
cunoşti şi şti ce-i atrage atenţia, dar cel mai la îndemana va fi să-l chemi pe 
nume şi să aştepţi să se uite la tine. Când se uită la tine, dă-i comanda. 


Pe tot parcursul vieții lui va trebui să te gandesti ori de cate ori i te 
adresezi, că el nu-ți întelege limbajul. El se uită la tine, caută să înțeleagă 
ce-i spui, şi fii sigur că te va înțelege, de multe ori, mai bine decat îl înţelegi 
tu pe el. Aceasta nu pentru că e mai inteligent sau la fel de inteligent ca şi 
tine, ci pentru că te iubeşte foarte mult şi se va depaşi pe sine pentru a te 
putea înțelege. Tu nu trebuie decât să fii cooperant în acest efort al lui. 


Câinii noştri au un comportament atât de receptiv şi inteligent încât suntem 
tentaţi să credem că ei înțeleg întregi discursuri, ca şi câinii din filme care 
observă cele mai omeneşti lucruri, au şi o voce care da replici omeneşti în 
off, şi, in loc să vorbească, latră. 


Ei bine, câinele tău nu e dintr-un film, e din realitate, şi poate înmagazina 
doar o medie de câteva zeci de cuvinte (cifra variaza de la o rasa la alta şi 
chiar de la un exemplar canin la altul). Restul, până la câteva zeci de mii de 
cuvinte pe care le aude, nu înțelege mai mult decât înţelegi tu chineza. Fii 
conştient tot timpul ca nu poti, realmente, vorbi cu el, chiar dacă el ar dori- 
O, ca şi tine. Ceea ce vezi în filme se face prin comenzi pe care le-ar putea 
invata şi cainele tau dacă te ocupi de el şi îl inveți. 


O regulă importantă ca să te faci înţeles, regula care mi-a luat ani până am 
descoperit-o, este urmatoarea: o comandă odată învățată pe un ton, 
trebuie dată mereu pe acelaşi ton. De ce? Pentru că atunci când tu îl înveți 
comanda „aici', de exemplu, el nu reţine ca un copil cuvantul propriu-zis, 
ci intregul complex de sunete, cu tot cu tonalitatea pe care o foloseşti. 
Adică dacă schimbi melodia nu mai înțelege cântecul. 

Îl inveti acasa comanda „aici” şi el o reţine pe tonul tau calm, relaxat, cu 
melodia lui specifica. Ajunşi afara se îndepărtează după o pisica şi strigi: 
„aaaaiiici !'. Nu înțelege comanda dată aşa, pentru că el nu aşa a învăţat-o. 
Va trebui să mergi undeva destul de aproape, şi cu exact tonul de acasă, 
să-l chemi la tine. (Desigur dacă nu a apucat deja sa inhaţe pisica, atunci 
alta este socoteala, vorbim mai tarziu despre asta). Când vine, mângaie-l 
sau aproba-l cumva, cu „bravo”, de exemplu. 


Pe parcurs eu te voi învăţa cum să-l faci pe cainele tău să asculte anumite 
comenzi pe care eu le numesc. Tu, însă, poţi înlocui aceste cuvinte cu 
oricare altele crezi tu de cuviință. Dacă vrei să-l faci să meargă la pas cu 
comanda „ţine aproape” sau vrei să şadă când tu spui „vasile”, sau vrei să 
ştie comenzile în limba engleza, eşti liber să-l înveţi ce comenzi vrei, cu 
singura condiţie să ai grijă să nu le încurci tu însuţi, pentru că le va încurca 
şi el după aceea. Învaţă-l ce cuvinte vrei, numai fii constant, ca să te faci 
înțeles. 


Alege cu grija pentru fiecare comanda un cuvânt (sau o expresie cât mai 
scurtâ) şi foloseşte numai acel cuvant (sau expresie) pentru aceeaşi 
comandă. Nu schimba cuvântul cu alt cuvânt sinonim, numai pentru că 
înseamnă acelaşi lucru! El nu ştie româneşte! Tu l-ai învăţat să execute o 
comandă la un anume cuvânt şi trebuie să-l foloseşti numai pe acela, 
niciodată altul, îl vei deruta foarte tare. Adică nu spune o dată „aici” şi o 
dată „vino” ca să-l chemi la tine. Îl vei deruta atât de mult încât poate nu va 
mai executa nici prima comandă, şi nu va fi vina lui, va trebui să o iei de la 
capăt cu învăţarea comenzii. Păstrează mereu acelaşi cuvânt pentru 
aceeaşi comandă. Aşa te vei face înţeles. 


Poţi face comenzi diferite pentru lucruri asemanatoare. De exemplu eu am 
folosit „aici” ca să vină la mine pentru că vreau să-i pun lesa ori să-i dau o 
comandă. Dar mai era situația când nu vroiam sa vină la mine ci doar să 
lase maidanezul cu care tocmai facea cunoştinţă sau să nu mai miroasa la 
nesfârşit frunzele alea şi să vina odată să ne continuăm plimbarea. Atunci 
am zis „hai”. Ei fac deosebire între lucruri apropiate dacă tu defineşti clar 
deosebirea în mintea ta şi te manifeşti constant la fel. Îţi va fi de ajutor ca 
să te faci înţeles. 


De asemenea ai grijă când un cuvânt l-ai învăţat că cere un anumit lucru, 
sa nu ceri altceva cu acelaşi cuvânt şi să te arați mulţumit. Dacă de 

exemplu ai stabilit, ca să şadă, la comanda „stai jos” ai putea intr-o zi sp-i 
ceri „stai jos”, el sp se puna ăn culcat şi nu în şezi, iar tu să spui că e bine 
şi aşa. Nu e bine, e derutant, va încurca între ele comenzile. Fii constant ca 
să te faci înţeles. 


Hai acum să recapitulam cele opt reguli de bază pentru comenzi, necesare 
ca să te faci înţeles: 


- Stabileşte clar regulile de la bun început şi respectă-le mereu; 
- Tu eşti şeful, deci tu controlezi situația. Nu te pierde cu firea; 


- Îi vorbeşti în cuvinte pe care el le-a învăţat împreună cu tine şi le 
cunoaşte ca şi comenzi, niciodată în fraze, pentru că nu le 
înțelege. 


- Înainte de a-i da o comandă, îi spui pe nume ca să-i atragi atenția 
şi să ştie că despre el e vorba; 


-O comandă odată învățată pe un ton trebuie dată mereu pe 
acelaşi ton. Acesta este, desigur, un ton calm, nu-i aşa? 


- Cuvântul folosit la o comandă ramâne mereu acelaşi, nu se 
schimbă cu altul sinonim, numai pentru că tu ştii că ele înseamnă 
acelaşi lucru. El ştie doar cuvântul învăţat împreuna cu tine. 


- Fă comenzi diferite pentru lucruri diferite. El trebuie să ştie foarte 
exact ce are de facut. Cu atât mai mult dacă e doar o mica 
diferenţă, el o observa si va fi derutat dacă nu are comenzi diferite 
ca să ştie exact ce să facă; 


- Când o comandă cere un lucru, ea va fi folosita numai pentru acel 
lucru si pentru nimic altceva. 


Cam atât despre regulile de baza legate de cum se dau comenzile ca să te 
faci înțeles. 

b) Cum să te porți: noi reguli 


Cea mai importantă persoană din viața câinelui tău, eşti tu, de aceea 
trebuie să ai mare grijă cum te porţi, tu eşti zeul şi zeii de încredere sunt 
mereu stăpâni pe situație. 


Niciodată să nu-i arăţi furie, nu vei reuşi decât sa-i micşorezi încrederea în 
sine şi să-i reduci sentimentul că lângă tine e în siguranţă. 


Dacă te-a scos din minţi, respiră, numără, aminteşte-ţi că tu eşti zeul (el nu 
va înțelege că tu, de fapt, nu eşti) apoi, calm, ferm, fă ceea ce trebuie. 
Vom învăţa exact cum şi cu ce gesturi, ce ton, ce atitudine vei face exact 
ceea ce trebuie, în funcţie de situație. 


Sigur că de multe ori te înfurie şi ai vrea să-i arăţi cât de mult a greşit ca să 
nu mai facă. Cum? lată cum: cea mai grea pedeapsă este să îl goneşti de 
lângă tine iar apoi să-l ignori. Când îl vei pedepsi, nu va fi pentru prea mult 
timp — vorbim de câteva minute, maxim o oră. 


Cea mai grea pedeapsă pentru el este să-l goneşti de lângă tine fără să-i 
spui unde să meargă, şi apoi să-l ignori total. (să nu uiţi niciodată: numai 
câteva minute, maxim o oră, asta dacă eşti la voi acasa!). 


Dacă-l pedepseşti într-un spațiu neîngrădit, urmăreşte-l discret unde 
merge, ca să nu-l pierzi. Incă o dată: nu prelungi o pedeapsă prea mult, 
pentru că devine periculos, sau îşi pierde efectul. 


Apoi, odată ce l-ai pedepsit, atunci pedepsit rămâne până când îl chemi la 
tine şi îl mângâi în semn că l-ai iertat. 


Până nu-l ierţi în modul acesta, nu te ocupi de el să-i faci dresaj sau să-i 
dai hrană! Faptul de a te ocupa de el este o bucurie, si va rămâne o 
bucurie. 


Atenţie ca nu cumva în acest timp vreun alt membru al familiei tale să-l 
vadă supărat şi să-l mângâie sau să-l ia la joacă! Atunci trebuie puse 
lucrurile la punct. Încă se mai poate. Intervino între ei. Spune că e pedepsit 
şi desparte.-i. Aşa se va vedea cine e şeful. 

Ideal este să existe o ințelegere între toți membrii familiei tale care sunt 
regulile, ce este voie şi ce nu este voie de la bun început. Dacă nu ai facut- 
o încă, nu e târziu niciodată. Cu calm şi răbdare se va rezolva. 


Dacă nu e prea grav, e destul să-ți schimbi tonul calm obişnuit ca să 
înțeleagă că nu-ţi convine ce face el. Schimbarea tonului vocii tale, dintr- 
un ton calm, într-unul mai apăsat, va deveni un avertisment foarte serios. 
Lucrând exact aşa cum trebuie, va fi destul să ridici puţin tonul la el, ca să 
ştie că a depăşit măsura şi trebuie să fie atent. 


Pentru a se ajunge aici nu vei ridica tonul când dai o comanda primele trei 
ori. Nu e mult să repeti o comandă de trei ori cu calm. Între repetări faci 
pauză ca să-l aştepţi să execute. Abia după aceea, a patra oara, spui mai 
apăsat ceea ce nu a respectat de la bun început. 


Acesta va fi ultimul avertisment înainte de a-l pedepsi, iar el va şti asta 
dacă i se va întâmpla tot timpul la fel. 


Şi nu uita: un câine nu e niciodată vinovat pentru că a facut ceea ce i s-a 
permis până acum. 


El nu poate înțelege ce este o excepție, o situație aparte, un moment 
nepotrivit. 


El nu poate şti de ce te-ai bucurat mereu să sară pe tine de bucurie şi să te 
lingă, iar acum, când tu eşti îmbrăcat în alb, şi el are labele pline de noroi, 
acum îl bruschezi şi-l cerţi. De ce? Nu e el un câine bun? A facut el ceva 
rău? El habar n-are de haine albe şi de noroi. Nu v-aţi bucurat voi amândoi 
împreună de câte ori vă vedeaţi? Acum de ce te superi? Cu siguranţă va 
crede că este greşit să se bucure! 


Dacă vrei ca numai de data asta să se bucure mai rezervat, arată-i prin 
gesturi calme ca tu încă îl iubeşti şi-l apreciezi, dar îi ceri să nu sară, 
încearcă să-l ţii cu mâna la distanţă, să-l eviţi, fă orice da nu-l brusca. Nu 
va fi uşor să-l faci să nu te salute în felul lui obişnuit şi să-ţi spuna :'hei! Ce 
mult mă bucur că te vad! Ce dor mi-a fost de tine! 


Sigur că toţi avem momente grele când suntem prea nervosi ca să ne mai 
păstrăm calmul. S-ar putea să greşim oricând, important este să-i arătăm 
câinelui că el nu a greşit, ca să nu creadă că el este vinovat. 

Ştii de ce? Pentru că el nu va gândi niciodată că tu eşti cel care a greşit. Tu 
eşti zeul, tu nu greşeşti, el greşeşte; cel putin el aşa crede. De câte ori ne 
certăm câinele, nu pentru că el a greşit, ci pentru că eram supăraţi din alt 
motiv, sau pentru că, ceea ce de obicei tolerăm, acum nu mai e de dorit, de 
tot atâtea ori producem în creieraşul lui o furtună. 


Va fi atât de îndurerat să facă un lucru care ştie că te bucură sau că e 
dreptul lui obişnuit să-l facă, şi să vadă ca acest lucru, în mod neaşteptat, 
te-a înfuriat ! 


Pe viitor nu va mai avea curaj să acţioneze ferm, nefiind sigur dacă tu eşti 
mulțumit sau nu. Asta îl va face să devină ezitant şi să nu te mai asculte, 
pentru că nu mai e sigur de ceea ce vrei, sau nu vrei tu. Pentru că nu mai 
ştie ce te mulţumeşte. Şi s-ar putea să fie tocmai acele momente când tu 
vrei să te simţi mândru în faţa cuiva străin de dresajul impecabil al câinelui 
tău! 


c) cum să nu-şi mai facă nevoile în casă 


Este una din regulile de aur să te faci înţeles mai înainte de a-i cere să te 
asculte. 


Primul lucru care trebuie învăţat: să nu mai facă pe covor ceea ce se face 
afară şi numai afară. Sa ştii că nici lui nu-i place să-şi facă nevoile acolo 
unde locuieşte. Nici câinii maidanezi nu-şi fac nevoile acolo unde-şi au 
culcuşul. 


Problema lui e că nu ştie cum să iasă afară, şi până pe la 4 luni nu prea se 
poate abtine, ca şi copiii mici. 


Ce ai de facut: când vezi că se aşază în poziţia care precede momentul, îi 
spui clar, răspicat, dar fără să tipi: „nu. 


Nu uita să te asiguri că ştie că ai vorbit cu el, strigându-l pe nume. 


Este întotdeauna important să-i atragi atenţia înainte de a-i spune ceva, ca 
să fie clar că despre el e vorba. Nu te aştepta că el va şti ce înseamnă, îi 
vei arata tu! Adică îl vei lua decis de ceafa, îl vei ridica (asta ar trebui să-l 
inhibe şi să se oprească, dar nu te baza pe asta 9) şi-l vei duce în locul în 

care vrei tu sa-şi facă nevoile de acum încolo. Aici îl laşi jos şi aştepţi să 
termine ce a început. Apoi îl duci la locul de unde l-ai luat, îi indrepti nasul 
spre ce a facut el acolo si-l admonestezi scurt: „ce ai facut? nu e voie!. 


Nu trebuie să tipi la el. E destul că faci exact cum am spus, fără să te arăţi 
prea furios, înțelege că nu a vrut să te supere, niciodată nu vrea asta. 


Fii doar ferm şi nu va dura mult până când va începe să ceară afară (adică 
acolo unde l-ai dus să termine ce a început). Acela va ramane locul unde-şi 
va face nevoile mereu. 


Al doilea lucru, şi trebuie să-i dai mare importanţă, este să faci să dispară 
orice urmă de miros de acolo unde speli. Cea mai fina urmă de miros îi va 
declanşa actul-reflex şi să ştii că nici un câine matur nu rezistă unui 
asemenea moment. Foloseşte detergent puternic la spalare, apoi orice ai 
parfum prin casa. 


Al treilea lucru de care nu trebuie sa uiţi niciodată este să fii constant în 
ceea ce vei face. 

Aceasta este o regula de aur: să nu îi interzici azi un lucru şi mâine, pentru 
că nu ai timp, nu ai chef sau dintr-un motiv oarecare să îl treci cu vederea. 


Dacă ceva este interzis, este interzis mereu, dacă este permis este permis 
mereu. 


În cazul acesta, dacă o dată ţi se pare ca nu e chiar vina lui pentru ce a 
făcut, nu lăsa să treacă. Ceartă-l totuşi puţin, chiar dacă ai şi tu o mare 
parte din vină. Puțin, cât să se ştie regula. 


Acestea sunt primele trei reguli de care ai nevoie ca să-l înveţi pe puiul tău 
să nu-şi mai facă nevoile în casă şi să-i arăţi unde ar trebui. Este simplu. 
Aceste reguli îţi vor folosi şi pentru toate celelalte comenzi pe care le vei 
învăța împreună cu el, tu să te faci înțeles de el, el să le execute cu placere 


d) stabileşte acum dacă vrei sau nu să-ți cerşească mâncare când tu 
mănânci 


Ceea ce-ţi voi spune acum nu pare prea important, dar gândeşte-te bine 
dacă e aşa sau nu. 

Acum trebuie să decizi dacă pe viitor câinele tău se va prezenta lângă tine 
cu o privire rugătoare ori de câte ori mănânci ceva. Dacă tu crezi că da, 
atunci întreabă-te: ti-ar place să laşi un platou cu şniţele sau cu dulciuri pe 
masă şi să nu-l mai găseşti, apoi să te grăbeşti la veterinar cu un catel 
intoxicat ori cu indigestie? 


În urmă cu câţiva ani mergeam prin parc şi mâncam o ciocolată. Am fost 
surprinsă de un terrier airdale care a sărit pe mine cu labele din faţă şi a 
rămas aşa, privindu-mă, cu nasul fixat în ciocolata mea: „nu-mi dai şi 
mie?”. Pe mine m-a amuzat dar n-aş fi vrut să fiu stăpâna câinelui acela! 
De altfel, şi stăpânul lui era foarte jenat şi mi-a spus că nu ştie cum să-l mai 
dezvețe. 


Când e pui, e foarte simplu. Dacă tu mănânci, indiferent cât de frumos se 
uita la tine, oricât de draguă e, niciodată nu trebuie să primească ceva de 
la masa ta. Ignoră-l pur şi simplu. 

După ce ai terminat, dacă vrei, poţi să-i dai şi lui. Dar numai când tu te-ai 
ridicat de la masă. 


Dacă e deja mare, procedeul este acelaşi, dar va învăţa mai greu decât un 
pui că, dacă până acum mai primea una-alta, acum nu mai are dreptul. 


Pentru ca odată făcută o concesie, ea devine dreptul lui. E în natura lui să 
înțeleagă aşa, el nu ştie ce este o excepţie, el nu ştie decât este voie sau 
nu este voie. Cel mai bine este să-l trimiţi la locul lui ca să nu te mai aibă în 
raza lui vizuală. Va fi mult mai uşor să mănâci liniştit. 


e) socializarea 
Acum vom învăţa cum se plimbă un pui care nu ştie ce este lesa. 


Ca să-l poţi obişnui cu lesa de la prima plimbare, imaginează-ţi cum ar 
putea să se simtă el la primul său contact cu o lesă: gândeşte-te cum e să 
ai ceva în jurul gâtului care se strânge ori de câte ori încerci să alergi prin 
parc, şi mai gândeşte-te că dacă stai nişte ore bune pe zi nemişcat şi eşti 
pui, ai mare chef să alergi imediat ce te vezi afară! 


Ai grija să nu fie lesa prea strânsă. 


Nu trage de lesă, nu scutura lesa şi nici nu te răsti la el ca să-i arăţi că 
trebuie să meargă într-un anume fel cu tine pe stradă. Nu numai că nu va 

învăța, fiind prea devreme, dar va acumula un stres asociat lesei de care 
vei scăpa cu mare greutate. 


Nu este acum momentul să înveţe să meargă la pas. Sunt atât de multe 
lucruri noi pe care trebuie sa le înveţe! Totul e nou: locurile, strada, oamenii 
mulți pe lângă care trece, câinii, toți mai mari decât el, toate trebuie 
explorate! Trebuie lăsat să exploreze totul până când le învaţă şi se 
obişnuieşte cu ele. 


Tu trebuie doar să-l fereşti de pericole, deocamdată, dresajul pentru 
comenzile date pe stradă începe la vârsta de 5-6 luni şi te poti baza pe el 
că merge perfect dupa vârsta de un an, doi. 


f) ce faci când îi cresc dinţii şi-ţi roade lucrurile / comanda „ține” 


Acum încep să-i crească dinţii şi desigur că are nevoie să roadă ceva. 
Chiar dacă îl găseşti cu cartea ta în dinţi, sau cu antena de la telefonul 
mobil, te rog sa nu te superi prea tare! E din cauza ca nu are propriile lui 
jucării pe care sa le roadă. Nu avem cum să-l facem să nu mai roada nimic 
in timp ce ii cresc dintii, chiar si noi am ros destule lucruri până ne-au ieşit 
primii dinţi. Corect este să îi găsim nişte jucării de la pet shop pe care să i 
le dăm în locul lucruşoarelor noastre dragi. Când îl vezi cu papucii tăi între 
dinţi tot ce ai de făcut este să îi spui frumos „nu, lasă”, în timp ce ţii mâna 
pe papucul tau şi tragi uşor de el. Repeţi comanda până te ascultă. Şi ai 
pergatită noua lui jucărie pe care i-o dai şi-i spui „ține”. Când a înţeles şi a 
făcut ce vroiai, niciodată nu uita să-i spui „bravo” şi să-l mângâi o dată pe 
cap. Poţi asocia bravo şi cu alt cuvânt sau expresie care să întărească 
premiul. 


Aceeaşi comanda („ţine”) o vei repeta de acum încolo ori de câte ori îi dai 
ceva ce trebuie să ţină (de obicei va fi jucaria lui, dar am vazut cazuri când 
câinele transporta diverse obiecte de la un membru al familiei la altul sau 
când domnul câine mergea mândru în față cu ziarul în bot, ţinându-l la 
adăpost de orice atac duşman). 

g) comanda „la loc” 


Indiferent că îl ţii în casă 
sau în curte, există 
întotdeauna un loc al lui, 
unde are un padoc, o 
cuşcă, un coş, un covoraş, 
mă rog, un spaţiu al lui. Va 
învăța imediat că acela 
este locul lui şi va prefera 
să doarmă acolo, să stea 
acolo. Care este locul 
acesta, trebuie să stabileşti 
tu de la bun început, de 
când l-ai adus în casa. ÎI 
plasezi în locul lui şi-i spui 
„a loc”. Dacă rămâne 
acolo, îi spui aprobator: „aşa”. 


Dacă poţi, lasă-l să fie locul lui unde vrea el. 


La ce foloseşte să aibă un loc al lui? De ce nu-şi alege el unul, care-i 
convine mai mult, de exemplu pe canapea. Să ştii că, odată ce şi-a stabilit 
reşedinţa într-un loc, este destul de greu să-l mai convingi să se mute. De 
aceea e bine să ştie de la bun început care este locul lui. 


După ce i-ai arătat care este locul lui, ai grija să nu mai aleagă el un altul. 
Dacă se instaleaza pe canapea du-te în faţa lui şi cheamă-l la tine, apoi, 
după ce a venit, spune-i: „la loc”. Insistă până execută comanda şi nu uita 
să-l răsplăteşti cu un bravo, pentru că a fost câine bun şi te-a ascultat. 
Dacă nu te ascultă ia-l frumos de ceafa şi, fără supărare, îi araţi care este 
locul lui. 


Trimite-l la loc ori de câte ori prezenţa lui nu e tocmai oportună, de exemplu 
când tu mănânci, când vin musafiri, sau când dai cu aspiratorul. Insistă şi 
nu te lăsa pagubaş dacă el se face că nu a înţeles. Dacă cedezi el va ști că 
aceasta este o comanda facultativă: o execută dacă vrea, dacă nu, nu. La 
nevoie îl duci tu de ceafa până la locul lui. 

Atenţie! Locul lui nu este un loc unde este pedepsit! E neindicat să te 
superi că a făcut o prostie şi să-l cerţi, apoi, supărat, să-l trimiţi la loc. Va 
crede pe viitor că, dacă l-ai trimis la locul lui, înseamnă că te-a supărat. Se 
va simţi pedepsit şi când nu este! Când îl certi şi vrei să-i arăţi că îl goneşti 
de lângă tine, găseşte un cuvânt - unul singur - care să însemne asta 


aL! 


(„dispari”, „pleacă, „du-te de aici”). 


Dacă deja a ocupat o canapea sau un fotoliu, şi asta este o obişnuinţă, nici 
o grijă, îl vom dezvăţa. Vei găsi metoda în capitolul Comportamente dificile 

Capitolul 3 
1. Dresajul de baza 


a) comanda „aici” şi cum te asiguri că o va respecta mereu / prima 
comandă asociată cu un semn 


Comanda pe care o învăţăm acum e cea mai simplă dintre toate dar de 
executarea ei depind neaşteptat de multe situaţii-limită care vor fi perfect 
rezolvate dacă această comandă este învățată cum trebuie. Puteţi începe 
în jurul vârstei de trei luni, chiar mai devreme. 


Comanda „aici” se va învăţa odată cu numele lui. Nu va trebui să-l strigi pe 
nume de prea multe ori până va veni dând din coada la tine: „da, ce 
doreşti, cum ne jucăm?” 


Atunci vei începe să asociezi numele lui cu comanda „aici” şi cu un gest 
(sau sunet) pe care-l alegi tu, mereu acelaşi, făcut vizibil (de exemplu cu 
degetul arătător în jos, spre picioarele tale). Asta îţi va folosi mai tarziu să 
comunicaţi prin semne. De exemplu „Roy, aici” şi faci gestul cu degetul 
arătător în jos. 


Dacă vrei să-l înveţi executarea comenzilor prin semne va trebui să începi 
de acum să asociezi gesturi sau sunete pe care îţi e uşor să le produci, cu 
comenzile cele mai simple, dar ele să fie însoţite întotdeauna de comanda 
propriu-zisă. 


După un an-un an şi jumătate vei putea să faci numai semnul sau sunetul 
şi el le va asocia cu comanda. Să nu ți se pară că un an e mult! Te vei mira 
şi tu ce repede trec, nu un an, ci mai mulți. Tu poartă-te cu el bine tot 
timpul, fii zeul lui cel bun mereu. 


Ok, totul e bine, tu îl chemi, el vine, comanda e ca şi învățată. Este însă o 
regulă de aur pe care te rog să nu o uiţi niciodată, tot timpul cât vei avea 
câine, pentru tot restul vieții tale. 

Când ţi-ai chemat câinele, întotdeauna va fi primit şi niciodată pedepsit 


Se poate întâmpla, mai ales la pui, să nu raspundă la comanda, deşi a 
învăţat-o. Nu te supăra pe el, e ca şi un copil, când ceva îl preocupă, nu 
mai exista nimic în jur. 


Dar nu cumva, odată ce l-ai chemat şi ai văzut că nu vine, să renunțţi! Acum 
va trebui să insişti până vine. 


De fiecare dată când îţi chemi câinele la tine, toata viaţa lui, îl vei primi cu o 
mângâiere uşoară. Când e pui adaugă la această mângâiere şi 
recompensa „bravo”. 


Dacă vrei să-l pedepseşti, te duci tu la el. Chiar şi atunci nu e ncesar să fii 
prea dur. Arată-i clar, prin ton, că eşti nemulțumit, dar nu-l face să se simtă 
în pericol pentru că eşti furios. Ar putea fugi vreodată, numai la gândul că 
tu ai putea fi foarte dur când se întoarce. 


Când îl chemi la tine, tonul tău trebuie să fie unul blând, indiferent că îl 
chemi a zecea oara. Dacă tonul tău e unul ameninţător, se va teme să 
vină. 


Vor veni momente când îl vei chema poate de zece ori şi nu va veni decât 
a unsprezecea oară. Te cred că vei fi enervat atunci, dar dacă faci greşeala 
să-l cerţi când, în fine, a venit, (fie şi chemat a 11-a oara) şi-ar putea aduce 
aminte acest lucru într-o situaţie limită şi sa-i fie frica să vina la tine. Îţi dai 
seama că ai putea să-l pierzi din cauza asta? 


Dacă nu vine când îl chemi, poți să-l privezi de mângâiere, dar nu-l certa şi 
nu-l pedepsi NICIODATA când vine chemat. Nu te teme că-i distrugi 
educaţia şi-l răsfeţi. Iți garantez eu că vei avea un câine calm şi ascultător. 


Atenţie: Acesta este un exerciţiu pe care trebuie să-l practicaţi fără oprire 
de cum primiţi cățelul. Este nevoie să se formeze o asociere între cuvântul 
„Aici! şi mişcarea căţelului către tine. 

Asigură-te că aude comanda şi numele clar. Arată-te fericit când răspunde 
la comandă. Ca pui, nu are nevoie de nici un alt element de dresaj în afară 
de acesta 


b) comanda „şezi” 


Comanda „şezi” se va învăţa începând de le 3-4 luni, imediat după ce a 
început să vină la comanda „aici” şi se va dovedi foarte folositoare încă de 
la începutul educării animalului. O metodă de a forma asocierea între 
cuvântul „Şezi” şi acţiune este că de câte ori cățelul se aşează, să spui 
acest cuvânt. 


Atenţie, va învăţa uşor şi va uita la fel de uşor! Aşteaptă-te să uite de la o zi 
la alta şi ia totul de la capat în fiecare zi. Nu dispera, în cele din urma va 
reţine. 


Prima dată îi chemi pe nume şi-i spui: „sezi”. El se va uita deştept: „da' , şi 
desigur că nu va executa nimic. Atunci îl apeşi uşor pe şezut până cedează 
şi şade. Odată ajuns în pozitie laudă-l, zi-i bravo, ca şi cum el e cel care a 
executat corect. 


Fii entuziast, el se va bucura de bucuria şi multumirea ta şi va fi dornic să 
repete experiența. Fă aşa de mai multe ori timp de 5 minute maxim. Nu 
depaşi acest timp pentru că nu se poate concentra mai mult. 


După câteva ore în aceeaşi zi, a doua zi, a treia zi repetă cu el comanda 


şezi şi bucură-te de fiecare dată când o execută. E tot ce-şi doreşte, să te 
bucure. 

Dacă nu reacționează, apasă-l tu până şade dar fii mai rezervat de data 
asta în multumirea ta, trebuie să înveţe să şadă la comandă, nu când îl 
apeşi tu. 


Odată ce a invăţat comanda îl feliciti numai când o execută el, nu-l mai 
feliciți când şade pentru că l-ai apăsat tu să şadă. 


Atenţie: să nu renunti. Odată ce ai zis „şezi”, nu te laşi până nu execută. 


Dacă a uitat sau e atent la altceva, îl apeşi tu până şade şi nu spui decât 
„aşa” - sau ce cuvânt de aprobare alegi tu dar să nu mai fie aşa de 
entuziast ca bravo — după ce i-ai mai atras atenţia o dată ca să devină 
atent. 


Comanda învățată care nu a fost repetată cel puţin o dată la 2-3 zile se 
uită. 


Poţi încerca şi această metodă de bază. Ține ceva bun între degete asifel 
încât animalul să o poată vedea exact în faţa lui. Mişcă mâna peste capul 
său ca să se aşeze pentru a o putea vedea. Când face aceasta, spune şi tu 
comanda. Dă-i bucăţica de mâncare atunci când s-a aşezat corect, nu va 
dura mult până când să spui „Şezi” şi cățelul să execute comanda iar tu să 
îl recompenseză doar cu o mângâiere. 

c) comanda „culcat” 


Aceasta comandă se învaţă imediat ce l-ai învăţat „şezi”. Îl faci să şadă 
(dacă a uitat iar, îi reaminteşti) apoi îi spui „culcat” şi-l apeşi uşor în zona 
omoplaţilor, aşa încât să ajungă în poziția cerută. 


Desigur îl vei felicita şi vei repeta de mai multe ori procedeul felicitându-l 
mereu. Din momentul când a executat „culcat” la comandă se poate spune 
că de acum ştie şi nu-l mai feliciţi decât dacă merită, adică a executat 
singur, fără să-l apeşi tu. 


Vei reacționa gradat cu atât mai entuziast cu cât a executat mai prompt. 
Vei repeta ambele comenzi: „şezi” şi „culcat” tot timpul, adică zilnic. 


d) comanda „pas” 


Se poate spune că executa această comandă corect atunci când merge în 
stânga ta, pe lângă tine, în acelaşi ritm cu tine cu un cap înaintea ta. 


Altfel spus, dacă în dreptul piciorului tău stâng nu este gâtul, ci coada lui, 
atunci el merge prea în faţă şi trebuie tras spre tine. Dacă în dreptul 
piciorului tău stang este nasul lui , atunci el este prea în urma şi trebuie tras 
spre tine. 


După cum vezi, acesta nu e in nici un caz un lucru pe care să-l facă un pui 
de 3-4 luni. 


Dresajul pentru această comandă începe în jurul vârstei de 6 luni şi nu-i vei 
cere la început să meargă la pas mai mult de câţiva paşi. 


Nu uita să te bucuri că a mers aceşti câţiva paşi exact cum trebuia! 
Inseamnă foarte mult pentru el. 


Va ajunge cu timpul să meargă constant pe lângă tine fără nici un efort, cu 
cea mai mare naturalețe. Dar pentru asta trebuie să ai grija să nu asocieze 
în mintea lui mersul pe lângă tine cu ceva neplăcut, cu un stres. la-l uşor, 
treptat, măreşte distanţa pe parcurs, câte puţin, şi totul va merge perfect. 


Aşadar: întâi şi-ntâi să aibă cel puţin vârsta de 6 luni. Apoi îl iei la plimbare 
în lesă. 

(Ai grijă că zgarda să fie atât de largă încât să încapă pe sub ea 2-3 dintre 
degetele tale, lejer, fără să forțezi. Pune-te în locul lui pentru puţin şi 
închipuie-ți cum este sa stai cu o curea sau cu ceva metalic strâns de gât. 
Deci te asiguri ca zgarda este destul de larga apoi încerci să vezi dacă nu-i 
iese prea uşor pe cap. Ai grijă de-a lungul timpului să verifici pe masura ce 
creşte dacă nu i-a rămas mică şi nu-l strânge). 


Desigur că el va face ce a făcut tot timpul în lesă, adică se va duce în toate 
direcţiile, aşa încât să vă înnodaţi amândoi în lesă în toate modurile, sau va 
fugi necontrolat încotro va vedea cu ochii. 


Lasă-l întotdeauna (chiar şi când e deja matur) să amuşine şi să-şi facă 
nevoile. Gândeşte-te cât s-a abținut şi fii înțelegător. Când s-a mai liniştit — 
dacă e mascul îl poţi considera liniştit după primele trei „marcaje” — scurtezi 
cu grijă lesa, îl tragi uşor spre tine şi-l faci atent chemându-l pe nume, apoi 
spui „pas” (sau, dacă vrei „la pas”) sau ce comandă stabileşti tu pentru 
mersul la pas. 


El va trage, desigur înainte, fără să înțeleagă nimic. Momentul acesta când 
tu ai spus „pas” şi el trage înainte va putea apărea şi după ce deja va fi 
învăţat comanda. 


Nu îl smuci, nu îl brusca. Trage-l spre tine ferm dar cu atenţie, fără să-l 
ştrangulezi drept pedeapsă, în timp ce spui „pas”, iar când a ajuns în 
poziția corectă, aprobă cumva, să se vadă că asta te mulţumeşte (de 
exemplu „aşa”). 


S-ar putea, mai ales la câinii de vânătoare şi de agrement, să fie nevoie să 
repeţi absolut tot timpul acest procedeu. Vor învăța poate mai greu, 
secretul este să nu-ţi pierzi răbdarea şi să nu cedezi. 


Nu considera că eşti îndreptățit să-ţi pierzi răbdarea. El îţi urmează natura 
şi trebuie să fii înțelegător, altfel vei strica tot efectul bun al calmului tau de 
până acum. 


Bruscându-l nu îl vei învăța comanda mai bine, nici mai repede, nici nu-l 
vei face să ştie cine conduce aici. Nu, crede-mă, ţi-o spun din proprie 
experienţă. 


Chiar dacă ţi-ai pierdut răbdarea, respiră, numără şi regăseşte-ţi-o. Vei 
avea numai de câştigat. Aşa se face dresajul: cu calm, şi stăpânire, când 

vrei un câine care să-ţi asculte fiecare comanda şi să se bucure că te 
mulţumeşte pe tine. 


Tu eşti şeful, oricum, dacş ştii să te impui, adică să fii stăpân pe situație, 
calm. 


Ştii ce păţeşti dacă îţi pierzi cumpătul şi îţi bruschezi câinele, îl smuceşti, îl 
târăşti, îl cerţi, îi arăţi cât de mult te-a enervat să-i tot repeti iar şi iar? Vei 
avea un câine fricos, stresat, timorat, şi să nu te miri dacă-ţi va fi greu să-l 
mai faci să se bucure că se plimba cu tine. Se va simţi tot timpul în pericol 
să fie certat pentru că tu nu eşti mulțumit. 


Spun asta pentru că am vazut de multe ori stăpâni de câini care cedează 
nervos tocmai la proba asta a comenzii „pas”. Am vazut pe mulţi pierzându- 
şi răbdarea să tot repete şi facând din a-şi smuci câinele pe strada în lesa, 
modul lor de a merge la plimbare. Am vazut asta chiar şi în ţări din vest, 
unde oamenii trăiesc mai bine şi sunt cu mult mai relaxaţi. 


Bun. Vreau să te fi convins să ai răbdare. Acum că ai răbdare, te rog ca, 
de câte ori o va lua înainte sau va rămâne în urmă să ai grijă să-l 
atenţionezi uşor trăgându-l la tine şi spunându-i iar: „pas”, mereu cu acelaşi 
ton. 


Ca orice altă comandă, mereu la fel, mereu cu exact acelaşi ton: calm, 
calm, calm. Nu ceda niciodată. Când a facut ce trebuia şi a mers pe langa 
tine, dupa 5-6 pasi felicită-l, zi-i „bravo”, merită. 


La început nu îi ceri să meargă la pas mai mult de câţiva paşi, apoi din ce 
în ce mai mult apoi vreo 30-50 de metri. Măreşti distanța pe măsură ce se 
familiarizează cu comanda, indiferent că dresajul are loc la vârsta de 6 luni 
sau când e matur. Cu timpul va merge lejer pe lângă tine, mai ales dacă e 
dintr-o rasă de câini de pază sau are aptitudini în acest sens. 


Când crezi că a mers la pas destul de mult, arată-i că de acum poate 
merge normal printr-o alta comanda , de exemplu „liber'. Comanda aceasta 
va fi comanda pe care o vei folosi ori de cate ori îi ridici o constrangere. 
Adică va însemna ca poate să nu mai meargă la pas, sau, să nu mai 
aştepte, sau să nu mai stea pe lângă tine, sau să plece unde vrea. 


Arta şi Secretele Dresajului Canin 35 


Important: uneori există un motiv serios să nu-ţi respecte comanda: a găsit 
un nou loc pentru marcarea teritoriului, a văzut o pisică sau a mirosit urma 
unei pisici, sau a unei femele în călduri, a găsit o urmă importantă. Da, 
masculii au mai multe motive să se oprească sau să o ia la fuga. (Sună 
cunoscut :) Tolerează-i întreruperea, dar numai minimum necesar, şi apoi 
cheamă-l : "hai, pas”. 


Lasă-l să se abată de la această comandă numai puţin, nu-i poţi cere să fie 
perfect. Gândeşte-te cât de multe porniri naturale îşi înfrânează el tot 
timpul. Practic, tu, la tot pasul îi ceri să nu se comporte natural, ci aşa cum 
vrei tu, iar el o face de dragul tau, dar mai greşeşte. 


Apreciază asta şi nu te supăra pe el când mai are o scăpare; el nu o face 
pentru ca nu te respectă şi nu te iubeşte, înțelege-l: are şi el momente cand 
uită şi pierde controlul. 


Ori de câte ori îi ceri să meargă la pas nu uita că trebuie să existe şi un 
final al acestei comenzi, iar acel final îl dictezi tu. Tu eşti cel care trebuie să 
spună „liber” pentru a-i arăta că s-a terminat. Altfel va fi el cel care va 
decide momentul. 


e) comanda „aport” 


Cu această comandă va ajunge să-ţi aducă o mingiuţă aruncată de tine şi 
să ţi-o dea ca să o mai arunci o data. E o comandă bună pentru 
antrenamentul lui pentru că tu poţi sta pe loc iar el să alerge cât are nevoie. 


Primul pas: te aşezi pe vine ca să fii la nivelul lui şi ai o mingiuţă în mână. 
Îi atragi atenţia asupra ei şi arunci mingiuţa undeva aproape. Se va duce 
dupa ea. Acum, odată ce are prada, nu se mai întoarce la tine cu ea. Va 
rămâne undeva ca să o savureze. 


Te duci după el şi îi ceri să ţi-o dea. Îi spui „lasă”. Vei folosi aceeaşi 
comandă de acum încolo ca să-i ceri să dea drumul la ceva ce ţine în dinți. 


S-ar putea să nu vrea să lase. Nu te supăra, e prada lui, tu îl vei păcăli să 
dea drumul prăzii fără să-şi dea seama că ţi-a cedat. 


Vei avea pregătită o altă mingiuţă legată cu o sfoara scurta de aproximativ 


un metru. O vei arunca pe aceasta, iar el va pleca dupa ea dând drumul 
primei mingiute. Cea de-a doua, legată cu sfoară, va ajunge tot la tine. 

Acum repeţi procedeul de câte ori e nevoie, până înțelege şi-ţi cedează 
mingiuţa când i-o ceri. Nu va trebui sa-l forțezi. Va vedea că nu are succes 
cu încăpăţânarea lui şi va ceda, pentru că orice va face el, mingiuţa tot la 


tine ajunge. Când îţi dă mingiuţa la comanda „lasaă”, bucură-te, mângâie-l 
Şi zi-i „bravo”. 


După ce ai obținut această victorie de a primi prada lui la cerere, nu ai 
decât să i-o arunci din nou şi să-i spui „aport, sau „adu mingiuța”, sau ce 
vrei tu, numai să păstrezi aceeaşi comandă mereu. 


Îi va face placere să vadă că e rost de joacă dacă îţi aduce mingiuţa şi tu i- 
o arunci iar. Tu nu trebuie decât să-i demonstrezi că dacă te ascultă vă 
distraţi foarte bine împreună. 


Această comandă în mod special este una de joacă. Mai mult decât altele. 
Dacă nu reuşeşti de la început lasă-l şi mai încerci mâine. Până la urmă va 
înțelege că vă jucaţi frumos şi va dori să-i arunci mingiuţa ca să ţi-o aducă 
înpoi şi tu să i-o arunci iar. 


f) „gata” şi „nu” 


„Gata” este comanda pe care i-o dai animalului ca acesta să ştie că se 
poate opri din acţiunea pe care o face. Prin aceasta înseamnă că nu 
trebuie să mai execute ultimul ordin pe care i l-ai dat. De exemplu dacă i-ai 
cerut să stea jos, când îi spui „Gata” el trebui să ştie că se poate mişca. În 
această etapă, această comandă poate fi învățată doar prin simpla folosire, 
pentru a-i deveni familiară animalului. 


1. Ţine bucăţica de mâncare între degete 
2. Ridic-o peste capul său 

3. Spune „şezi” şi dă-i mâncarea 

4. Bine! 


„Nu” ar trebui să fie singura comandă prin care să îţi arăţi nemulţumirea 
față de greşelile cățelului. Dacă este posibil, ar trebui să foloseşti această 
comandă şi atunci când smuceşti uşor lesa pentru a şti că a făcut o 
greşeală. După o perioadă de timp, această comandă ar trebui să fie 
suficientă. 

Ține minte că odată ce câinele a încetat să se comporte urât, ar trebui să îl 
lauzi ca să poată face o conexiune între laudele tale şi modul în care se 
poartă. 


g) „prinde” şi „lasă” 


Aceste comenzi sunt folositoare în 
multe situații, mai ales atunci când vrei 
să îți înveţi cățelul să alerge după un 
obiect pe care i-l arunci şi să îl aducă 
la tine. Poţi să îl înveţi să facă asta 
încurajându-l să apuce lucruri atunci 
când este mic. Acest fel de joacă va fi 
dresaj serios. 


Când „prinde” se învaţă luând un 
obiect moale, cum ar fi o minge de i 
tenis, şi aşezându-i-o în gură în timp ce repeti comanda „Azor... Prinde’. 


Laudă-l dacă o ţine în gură. Dacă nu vrea să apuce obiectul, deschide-i 
gura cu atenţie, pune-i obiectul în ea, spune comanda şi apoi laudă-l. 


Când animalul a reuşit să ia singur obiectul şi să îl ţină, ţine obiectul la o 
oarecare distanță de gura lui pentru a trebui să se mişte ca să îl poată 
apuca. Se poate să fie nevoie să îl împingi chiar tu către obiectul pe care 
vrei să îl apuce. Creşte din ce în ce mai mult distanţa între obiect şi câine. 


Este posibil să îţi fie mai greu să îl faci pe el să lase obiectul, decât să îl 
înveţi să îl prindă. Primele câteva ori când încerci să îl faci să lase obiectul 
vei fi probabil nevoit să îi deschizi chiar tu gura. Atunci când îl lasă, spune 
comanda „Azor... lasă!!!” şi apoi laudă-l. 


Comanda „prinde” 
„Lasă” Bine făcut! 

h) „şezi” — a doua etapă 


Poţi să înveţi câinele să execute această comandă mai bine folosind 
următoarea metodă. 


1) Pune-i câinelui zgarda şi lesa 


2) Stai lângă căţel, astfel încât amândoi să vă uitaţi în aceeaşi direcție, 
cu animalul în stânga ta 


3) Atunci când dai comanda, împinge-i pulpele din spate în jos ținând 
lesa bine întinsă. Dacă îţi este greu, poţi să îl ţii de zgardă pentru a-i 
păstra concentrarea şi a-l împiedica să fugă 


4) Ideal ar fi ca animalul să rămână în această poziţie cam zece 
secunde. Repetă comanda până când acesta o învaţă. Este 
important să păstrezi contactul vizual cu animalul 


5) Lasă-l să se ridice spunându-i „Gata” şi laudă-l din plin 


6) Repetă acest exercițiu de câte zece ori. Aminteşte-ţi să nu lungeşti 
prea mult o şedinţă de dresaj — cam 15 minute — şi să ai câte trei — 
patru şedinţe pe zi. 


Este o idee bună să faci cățelul să stea de câte ori vrea să îi pui lesa sau 
să îi dai de mâncare. Asigură-te că execută corect comanda înainte de a-l 
hrăni. Dacă toată familia încearcă aceste comenzi, cățelul va învăţa foarte 
repede. 


1. Câine cu zgardă şi lesă 

2. Stând la dreapta câinelui 


3. Strigă „Şezi” şi trage lesa 


4. Câinele stă 

5. Dă-i voie să se ridice şi laudă-l 


i) „stai şi vezi” 


Odată ce cățelul a învăţat să răspundă la comanda „şezi”, poţi încerca să îl 
înveţi comanda „stai”. Foloseşte această metodă. 


1) Fă-l să stea în faţa ta în timp ce tu îi ţii lesa 
2) Ridică arătătorul şi spune „Azor... Stai!” 


3) Priveşte-l în ochi şi dă-te trei paşi înapoi. Dacă încearcă să te 
urmărească, cere-i din nou să şadă şi încearcă iar. 


4) Dacă nu te-a urmat când ai făcut cei trei paşi atunci fă o pauză 
scurtă, reîntoarce-te lângă el şi laudă-l din nou. 


5) Măreşte gradual distanţa între tine şi el. Poţi şi să încerci să nu te mai 
uiţi la el şi să te întorci cu spatele. 


6) Dacă la un moment dat cățelul nu mai execută comanda corect, 
revino la stadiul anterior de dresaj. 


Asigură-te că nu îi spui numele, pentru că va crede că îl chemi la tine. 

Trebuie să ai foarte multă răbdare cu această comandă pentru că va dura 
până când el va face diferenţa între comanda „stai” şi comanda „şezi”. 


Atunci când cățelul are 6 luni, va fi pregătit pentru următorul nivel de dresaj. 
1. Spune-i „Şezi!” 
2. „Stai” — semnul cu mâna 
3. Fă 3 paşi înapoi 
4. Întoarce-te şi laudă-l 


5. Măreşte distanța 


6. Laudă-l din nou 


j) „jos” (culcat) — a doua etapă 


Această comandă este folosită pentru a face câinele să se aşeze culcat la 
pământ. Este o comandă dificil de învăţat pentru câine, pentru că îi cere să 
adopte o poziţie inferioară şi de aceea se opune naturii lui. Această 
comandă este folosită deseori ca parte a comenzii „Stai! Culcat!”, care 
poate fi foarte folositoare atunci când este nevoie să controlezi câinele 
dacă este prea agitat sau ameninţător. 

Unii dresori preferă cuvântul „Culcat” pentru a nu deruta câinele dacă îi ceri 
să se dea jos de pe ceva cu aceeaşi comandă. Dacă foloselşte comanda 
„Jos” în acest caz, asigură-te că foloseşti o altă comandă când îi ceri să 
coboare. 


Sunt câteva feluri diferite în care îi poţi preda câinelui această comandă, 
cel mai bând fiind: 


Stai lângă cățelul în lesă, în dreapta lui, amândoi cu fața în aceeaşi 
direcţie. 


1) Apasă-l pe spate cu mâna stângă iar cu dreapta ţine-i labele din faţă 
astfel încât să se aşeze. Spune comanda „jos” sau „culcat” de cum îl 
aşezi în poziţia corectă. Păstrează contactul vizual cu el. 


2) Ca şi la comanda „şezi'”, repetă această comandă până când 
animalul este în poziţia corectă. Ideal ar fi ca el să stea în această 
poziție cam 10 secunde. 


3) La sfârşit dă-i voie să se ridice spunând comanda „gata” şi laudă-l din 
plin. 


4) Repetă acest exercițiu de câte zece ori în fiecare lecţie de dresaj. 


Acum te aşezi 

k) „jos” (culcat) — a treia etapă 


Dacă după ce foloseşte metoda precedentă o săptămână încă mai ai 
dificultăţi, ar trebui să încerci o metodă un pic mai strictă. 


Da 


1) Poziţionează cățelul în lesă în poziţia „şezi” în stânga ta. 


2) Îngenunchează astfel încât capul tău să stea lângă căţel şi apoi 
comandă „culcat sau „jos”, însoţit de numele animalului, pe o voce 
calmă. În acelaşi timp apasă-l pe zgardă cu mâna dreaptă. Din nou 
este important contactul vizual cu animalul. 


3) Repetă comanda până când animalul se află în poziţie corectă. Din 
nou ar fi recomandat ca el să îţi păstreze poziția cel puţin 10 
secunde. 


4) La sfârşit lasă-l să se ridice cu comanda „Gata” şi laudă-l din plin. 


5) Repetă acest exerciţiu de zece ori în fiecare lecţie de dresaj. 


La câinii mai mari poţi obține rezultate dacă în loc să îi tragi în jos de 
zgardă stai pe lanţul lor. S-ar putea să trebuiască să îi aşezi chiar tu labele 
din faţă în poziţia corectă. 

|) „aici!” — a doua etapă 


Scopul acestei comenzi, în această etapă, este să îţi faci cățelul să meargă 
lângă tine fără să trebuiască să îl târăşti de lesă. Acest exerciţiu este cu 
siguranţă cel mai important pe care i-l vei preda câinelui tău. Este important 
deoarece prin această comandă îţi determini cățelul să fie atent la tine şi la 
ceea ce îi ceri. 


Într-o zonă spațioasă în aer liber, cum ar fi în parc, 
poţi încerca să îl înveţi această comandă, pentru 
că probabil că vei avea nevoie de mult spațiu. 
Trebui însă să ţii minte că un câţel nu are voie în 
spaţiul public decât la 10 zile după ce a fost 
vaccinat ultima oară, adică în jur de 13 săptămâni. 


Forțat să stea jos fiind tras de lesă 
Câine rău!! :) 


Prima etapă prin care să îţi înveţi cățelul comanda este să nu îi permiti 
deloc să tragă de lesă. 


1) Câinele trebuie să aibă zgardă şi lesă 
2) Stai lângă el, în dreapta lui, amândoi cu fața în aceea direcţie. 


3) Începe să mergi încet în față într-o lini dreaptă, începând cu piciorul 
stâng. De cum se mişcă şi cățelul şi începe să tragă de lesă, stai 
nemişcat până când ajunge lângă tine. Apoi repetă acţiunea. 


4) Aşteaptă până când animalul se opreşte, laudă-l şi apoi continuă să 
mergi. Nu este nevoie să îi dai nici o comoară pentru că încerci doar 
să îl înveţi bunele maniere care îi sunt necesare atunci când va 
învăţa cu adevărat această comandă. 


5) Dacă aplici această metodă câte 10 minute de câte 3-4 ori pe zi timp 
de câteva zile, este posibil să poţi încerca următoarea etapă. 


1. Căţelul stând în lesă 
2. Porneşte cu piciorul stâng 
3. Stai nemişcat 

4. Laudă cățelul când ajunge lângă tine 
5. Continuă să mergi 


m) „aici!” — a treia etapă 

Următoarea etapă a acestei comenzi îţi va învăța cățelul să schimbe 
direcția odată cu tine fără ca tu să tragi de lesă. Aminteşte-ţi că dacă pleci 
cu piciorul stâng, animalul va avea un semnal care îi va spune să te 
urmeze. 

1) Începe cu cățelul în aceeaşi poziţie ca mai înainte. 

2) Mergi încet în linie dreaptă; dacă animalul începe să tragă de lesă, 
atunci opreşte-te şi trage de lesă. Opreşte-te şi mergi acum în 
direcţia opusă. 

3) Laudă cățelul dacă merge lângă tine fără ca tu să tragi de lesă. 


4) Acest proces trebuie să dureze cam patru zile, cu câte trei sesiuni de 
câte cincisprezece minute fiecare. 

Ideea care susține această metodă este că tu vrei să înveţi animalul să 
răspundă la mişcările tale şi să nu te pună niciodată să mergi în urma lui. 


Animalul îşi va da seama destul de repede că tu ai schimbat direcţia şi va 
aştepta să te mişti tu înainte să se mişte şi el. Este important ca tu să nu 
tragi de lesă prea tare pentru că vrei ca animalul tău să răspundă la 
mişcările tale, nu la ale lesei. 


1: 


2. 


3. 


Căţel în lesa stând 
Porneşte cu stângul 


Opreşte-te şi nu trage de lesă 


. Mergi în direcţia opusă 


. Laudă animalul! 

n) „aici” — a patra etapă 


A treia şi ultima etapă a acestei comenzi 
este să îţi înveţi cățeluşul să reacționeze la 
comanda sonoră propriu-zisă. 


1) Căţelul în lesă stă în aceeaşi poziţie ca 
mai înainte. 


2) Atunci când începi să mergi, pornind cu 
piciorul stâng, dă comanda „Azor...Aici!” 


3) Spune comanda „Aici” ori de câte ori se 
cere o corecție. În acest fel cățelul va 
face o asociere între „Aici” şi mersul în 
stânga ta. 


4) Sunt câteva şabloane de mişcări pe care le poţi folosi pentru a învăţa 
cățelul această comandă şi a-i păstra treaz interesul. 


o Mergi în linie dreaptă 20 de metrii, apoi la dreapta încă 20. Fă 
această mişcare până când ai mers în jurul unui pătrat cu latura de 
20 de metrii. 
o La fel ca mai sus, la stânga de data aceasta. 
o ZigZag printre obstacole cum ar fi clădiri sau copaci. 
5) Reţine că ori de câte ori cățelul trage de lesă să îi spui „Aici”. Atunci 


când a ajuns în stânga ta, laudă-l şi continuă să mergi. 


6) Aceaste sesiuni de dresaj au câte 15 minute de câte patru ori pe zi câte 
două săptămâni. 


1. Căţelul în lesă în stânga 


2. Întotdeauna pleacă pe piciorul stâng 


3. Căţelul merge în stânga ta 

0) „sus” 


Aceasta este o comandă folositoare şi se foloseşte împreună cu comanda 
„şezi”, pentru că poziţia normală a unui câine este în picioare. În plus, 
câinele tău va trebui să stăpânească bine comanda „Aici? pentru a 
beneficia de acest exercițiu. 


1) Mergi cu cățelul alături, în lesă. Ține lesa aproape de zgardă cu, 
mâna stângă. 


2) Opreşte-te din mers şi spune comanda „Azor... Sus! 

3) Dacă hotărăşte să stea jos atunci fă un pas înainte pentru a-l 
determina să se ridice şi să te urmeze. Acum vei ţine lesa mai 
aproape de zgardă cu dreapta pentru a putea să îl apuci de sub 
stomac şi să nu îl laşi să se aşeze. Asigură-te că foloseşti comanda 
în timp ce faci această acţiune. 


4) Pentru început dacă stă 10 secunde e suficient. La sfârşit spune-i 
„Gata” şi nu uita să îl lauzi. 


5) Repetă acest exerciţiu de câte 10 ori pe sesiunea de antrenament. 

1. O poziţie naturală 


2. Aşteaptă 10 secunde 


3. „Gata” şi laudă-l 


p) „Aşteaptă” 
Această comandă de control poate fi folositoare în multe situaţii, mai ales 


atunci când este nevoie ca animalul să se gândească de două ori înainte 
de a se îndrepta spre o uşă deschisă spre exemplu. Următoarea metodă 

ține de controlul câinelui în această situație, dar poate fi modificată în 
funcție de situație. 


1) Pune-i cățelului o lesă lungă. Ataşează capătul liber la un obiect 
static lângă o uşă deschisă, cum ar fi chiar clanţa ei. Lungimea lesei 
trebuie să îi permită animalului să poată ieşi pe uşă. 

2) Pune-l în poziţia „şezi” în faţa uşii închise. Mângâie-l pe bot şi spune-i 
„aşteaptă. 


3) Deschide uşa şi ieşi. Dacă încearcă să te urmeze pune-l în poziţia 
iniţială şi mângâie-l mai apăsat peste bot. Va trebui să repeţi de 
câteva ori pentru rezultate corecte. 


4) Atunci când poţi să deschizi uşa şi să pleci, întoarce-te către el şi 
spune-i „Azor... Vino!” şi lasă-l să vină la tine sau trage-l de lesă prin 
uşă. 


5) Întoarce-te şi repetă acest exerciţiu de câteva ori. 


Următoarea etapă a acestui exercițiu este să îl înveţi pe căţel să aştepte în 
maşină până când îi deschizi uşa. Foloseşte o metodă asemănătoare cu 
aceasta pentru a-l face să te aştepte până când îl chemi. Acum, dacă ai 
format o asociere de cuvinte pentru animalul tău, poţi folosi comanda 
„Aşteaptă' în sitaţii mai generale. 


q) „caută” 


Găsirea obiectelor cu ajutorul mirosului îi este propice câinelui, pentru că 
are un simţ al mirosului mult mai dezvoltat decât cel uman. Încurajează-i 
dezvoltarea acestui simţ cu ajutorul jucăriei sale preferate. Dacă eşti în 
parc, dă-i jucăria să o miroase şi apoi arunc-o în iarbă şi lasă-l să o 
găsească. Poţi folosi comanda „Caută” sau „Găseşte? ca să familiarizezi 
animalul cu ea, dar trebuie ca accentul să fie pus pe distracție. 

r) Programul de dresaj 


În această secţiune vă este oferit un program general de dresaj cu ajutorul 
căruia vă puteţi ghida pentru formarea programului perfect pentru abilităţile 
de învăţare ale animalului dumneavoastră. Încearcă să predai aceeaşi 
comanda 3-5 zile la rând, preferabil în trei sau patru sesiuni pe zi. La 
început fiecare lecţie va dura câte cinci minute, dar odată cu mărirea 
nivelului de concentrare, în jur de 6 luni, cățelul va putea face faţă lecţiilor 
de câte 15 minute. 


După cum am menţionat, într-o etapă iniţială a vieţii cățelului, antre- 
namentul trebuie să fie plăcut şi distractiv. Incearcă să ţii de program, dar 
nu îi supraaprecia abilitățile. Asigură-te că poate să execute corect 
exercițiul înainte să treci la altul nou. Câteva lucruri pe care trebuie să ţi le 
reaminteşti sunt: 
e Dă-i câinelui timp să se obişnuiască cu lesa şi zgarda. 
e Încearcă să faci şedinţele cât mai distractive şi mai variate. 
e Niciodată mai mult de trei şedinţe pe zi, fiecare nu mai lungă de 5 
minute în primele 2-3 săptămâni, până când cățelul îşi dezvoltă 
toleranța de dresaj. 


e Cel puţin 20 de minute de odihnă între două sesiuni de dresaj. 


e Poţi să îl antrenezi maxim 5 zile pe săptămână, are nevoie de cel 
puţin 2 zile de odihnă. 


e Şedinţele de dresaj se vor ţine într-o zonă deschisă, în care nu există 
elemente care îi pot distrage atenţia animalului. 


e Stabileşte câteva comenzi şi reguli de bază pentru familie în timpul 
dresajului. Cere ca toată lumea să le respecte. 

Lungimea sesiunii săptămânale de dresaj 


1 Şezi — Prima etapă, Vino, Gata, Nu 
15 minute pe zi 
preferabil 3 sesiuni de câte 5 minute fiecare 


2 Şezi — A doua etapă, Prinde, Lasă 

15 minute pe zi, 

preferabil 3 sesiuni de câte 5 minute fiecare. 
Vino, Gata, Nu 


3 Şezi şi Stai 20 minute pe zi 
preferabil 2 sesiuni de câte 10 minute fiecare 
Vino, Gata, Nu 


4 Jos (Culcat) — Prima etapă 

20 minute pe zi, 

preferabil 2 sesiuni a câte 10 minute fiecare. 
Şezi şi Stai 


5 Jos (Culcat) — A doua etapă 30 minute pe zi, 
preferabil 3 sesiuni de câte 10 minute fiecare. 
Şezi şi Stai 


6 Aşteaptă, Prinde, Lasă 30 minute pe zi, 
preferabil 3 sesiuni de câte 10 minute fiecare. 
Jos (Culcat) 


7 Aici — Prima etapă 30 minute pe zi, 
preferabil 3 sesiuni de câte 10 minute fiecare. 
Aşteaptă 


8 Aici — A doua etapă 40 minute pe zi, 
preferabil 4 sesiuni de câte 10 minute fiecare. 
Aici 

9 Aici — A treia etapă 40 de minute pe zi, 


preferabil 4 sesiuni de câte 10 minute fiecare. 
Şezi şi Stai 

10 Aici — A treia etapă 45 de minute pe zi, 


preferabil 3 sesiuni de câte 15 minute fiecare. 


Şezi şi Stai 
Aşteaptă 


11 Caută (Găseşte), Sus 45 de minute pe zi, 
preferabil 3 sesiuni de câte 15 minute fiecare 
Aici, Jos (Culcat) 


12 Recapitulare generală 60 minute pe zi, 


preferabil 4 sesiuni de câte 15 minute fiecare 
Toate 

Capitolul 4: 
Cum să îi şopteşti câinelui 


A) Cum să îi şopteşti câinelui 


Aceasta este o nouă metodă de antrenament dezvoltată pentru a putea să 
dresezi animalul eficient, dar blând. Această metodă este bazată pe 
folosirea diverselor tonalități ale vocii pentru a-i arăta câinelui că are sau nu 
dreptate. 


Alte câteva metode includ ţipatul la câine, dar aceasta este bazată pe un 
ton calm, jos pe care animalul îl poate diferenţia de vocea de zi cu zi. 


Această metodă ţine de controlul propriei voci. Nu trebui să vorbeşti tare, ci 
să foloseşti o tonalitate controlată pe care animalul să o recunoască uşor. 


Atunci când ai găsit-o pe aceea la care animalul reacţionează cel mai bine, 
o poţi folosi pentru a comunica doar cu animalul în timpul şedinţelor de 
dresaj. Această metodă poate fi susținută şi de recompense constând în 
bucatele de mâncare. 


Învăţând cum se foloseşte eficient această metodă, poţi reuşi să controlezi 
apucăturile neplăcute ale câinelui tău. Acest fel de antrenament vă va ajuta 
pe amândoi să rezolvaţi aceste probleme. Metoda poate fi extrem, de 
eficientă dacă animalul nu se supune comenzilor şi te poate ajuta să 
formezi o legătură mult mai strânsă cu animalul atât în cadrul 
antrenamentului cât şi în afara lui. 


În experiența mea cu acest fel de dresaj, câinii sunt mult mai mulţumiţi de 
aceasta decât de orice altă metodă. Acest lucru este posibil că nu se 
foloseşte teama sau mâncarea ca mită pentru a forța animalul să facă ceva 
— foloseşte doar tonul potrivit la nivelul potrivit. 


Mulţi stăpâni de câini au pus deja în aplicare această metodă şi ca rezultat 
al ei acum au câini care se comportă mai bine, dar în acelaşi timp sunt şi 
mai fericiți. Singurul inconvenient este că se poate să fie nevoie de mult 
mai mult timp pentru obţinerea rezultatelor bune atunci când sunt folosite 
alte metode. 

Controlul vocii este foarte important 


B) Şoptindu-i câinelui — pentru începători 


Această metodă a devenit repede populară, în ciuda faptului că e nevoie 
de timp pentru ca aceasta să funcţioneze. In acest capitol pun în evidenţă 
elementele de bază ale acestei metode. 


Folosirea recompenselor culinare 


Folosirea acestora este un subiect controversat. Dacă tu vei folosi sau nu 
aceste recompense ţine doar de părerea şi preferințele tale. Dacă vei 
folosi, asigură-te că bucatele sunt mici şi nu constituie singura recompensă 
oferită. O mângâiere pe cap şi câteva cuvinte drăguţe sunt la fel de bune. 
Când folosim cuvântul „recompensă”, poate fi o bucăţică de mâncare sau o 
dovadă de afecţiune, cum ar fi o mângăiere sau o laudă. 


Condensarea recompenselor 
Atunci când dresezi animalul, oferă-i recompense numai dacă a executat 
comanda corect. Alternează felul de recompensă oferit. Oferă-i 


recompense numai atunci când e atent la tine, pentru că nu se va 
recompensa neatenția. 

Progresele 


Odată ce animalul începe să facă progrese, începe să îl dresezi în afara 
casei. In cele din umră, cu răbdare şi exerciţii, câinele va răspunde la 
comandă indiferent de mediul în care îi este dată. 


Odată cu progresele în antrenament, trebui să te concentrezi pe laude, nu 
pe recompensele alimentare. Chiar dacă lecţiile devin mai grele, câinele ar 
trebui să se mulțumească doar cu lauda. Mâncarea va fi o recompnesă 
sporadică, lauda — una constantă. 


Neascultarea 
Dacă animalul nu te ascultă, nu îl pedepsi. Repetă din nou cerința, până 


când obţii rezultate. Este important ca orice lecţie să se termine într-un 
mod cât mai optimist posibil. 


Recompenează numai atenţia totală ! 


C) Comanda de chemare — „Vino!” 


Dintre toate comenzile pe care le poate învăţa un câine, aceasta este cea 
mai importantă şi trebuie să fie mereu repetată în timpul antrenamentelor. 

Dacă înveţi un câine să vină la comandă poţi preîntâmpina multe probleme 
ce includ fuga, neatenţia, agresivitatea, chiar şi atacarea altor animale. 


Această comandă stă la baza dresajului canin. Trebuie să înceapă de cum 
ai căpătat cățelul, vârsta acestuia nu contează. Dacă încerci însă să strigi 
„Vino! şi vezi că animalul nu reacţionează, nu ai de ce să fi supărat. Este 
important să înţelegi cum să determini animalul să vină şi cum să îl faci să 
asocieze acțiunea cu cuvântul. 


În primul rând, avem nevoie să ne dăm seama care este cauza naturală 
pentru care câinele se va apropia de noi. Deseori momentul în care îl 
hrănim este cel mai bun pentru a pune în aplicare această comandă. 


Atunci când câinele se apropie, spune „Vino!'. Nu trebuie să ţipi sau să 
spui cu voce tare. O voce fermă şi plăcută este suficient. Atunci când 
animalul vine lângă tine să mănânce, „laudă-l” că ţi-a ascultat comanda. 


Continuă acest exerciţiu de câte ori el se apropie de tine în mod natural, 
chiar dacă este sau nu momentul mesei, pentru că nu vrei ca el să 
asocieze întotdeauna mâncarea cu comanda. Alte momente prielnice 
pentru această comanda ar fi atunci când îl scoti afară sau îl duci la tăviţă. 


Momentul mesei este unul bun pentru a începe să foloseşti comanda 
„Vino! 

D) Comanda „Linişte!” 


Lătratul este o caracteristică ineresantă a câinelui. Majoritatea oamenilor 
nu vor însă un câine care să latre prea mult. Sunt rase care latră mai mult 
decât altele, dar toţi câinii latră din anumite motive. 


„Şoptitul” poate fi folosit şi în prevenirea lătratului fără sens folosind 
comanda „Linişte!” după cum este prezentată mai jos. 


Deseori lumea ţipă la câine dacă acesta latră. Acest lucru nu face altceva 
decât să incite câinele să latre mai tare pentru că el răspunde direct la 
„lătratul” nostru. Acesta este rezultatul naturii câinelui şi supără mulți 
oameni. 


În loc să faci asta atunci când auzi un câine lătrând ar trebui să vezi de ce 
latră. Dacă nu este nici un pericol aparent: 


1) Mângâie animalul pe cap, 

2) Întoarce-te cu spatele la locul spre care latră, 

3) Adoptă o poziţie relaxată, 

4) Spune-i „Linişte” cu o voce liniştită, dar fermă. 

5) Atunci când câinele face ceea ce i-ai cerut, mângâie-l 
Un lucru de ţinut minte este că întotdeauna să verific motivul pentru care 
animalul ar putea să latre înainte de a da comanda. Acesta este felul 
animalului de a te anunţa că nu este totul în regulă, aşa că trebuie să îi 
arăţi că îl asculţi şi îi apreciezi eforturile, dar ai vrea să facă „Linişte” după 
ce îi evaluezi munca. 
e) Comanda „Latră!” 
Unii dresori sugerează să înveţi câinele să „vorbească” în acelaşi timp în 
care este învăţat să facă „linişte. Această idee poate fi excelentă pentru 


cei care au un câine care obişnuieşte să latre. În acest caz folosesc 
aceleaşi metode, dar câinele va fi învăţat să „latre”. 

Cum înveţi un câine să „Latre”? 
1) Aşteaptă până când acesta latră, 
2) Cu o voce calmă, dar fermă spune „Latră! 
3) Stabileşte contact vizual 
4) Atunci când latră, laudă-l şi dă-i şi o recompensă, 
5) Apoi foloseşte comanda „linişte” 


Este important de obeservat că o comandă trebuie să sune cât mai diferit 
de cealaltă, de aceea sunt preferaţi aceşti termeni. 


Câinii cerşesc atenţie şi acest tip de dresaj nu numai că le oferă atenţia pe 
care o doresc, dar le şi canalizează energia spre rezultate pozitive. De fapt 
majoritatea câinilor se distrează atunci când sunt dresați pentru că le place 
şi îşi mulțumesc stăpânii şi găsesc că aceste exerciţii sunt distractive şi 
bine recompensate. 

Capitolul 5 
1. Subordonare: recompensare si interzicere 


Acum putem spune că prima si cea mai importantă parte din dresajul de 
bază am învățat cum să o facem. Vom continua cu partea a doua care 
presupune o vârstă mai mare de un an, după care ne vom ocupa de nişte 
obiceiuri proaste de care dragul nostru câine nu se mai dezvață odată. Ca 
să reusim asta trebuie să inveţi să te foloseşti de RECOMPENSARE şi 
INTERZICERE 


Subordonarea înseamnă recompensare şi interzicere. Tu interzici — tu 
răsplăteşti — ţie ţi se subordonează. De ce acceptă? Pentru că îl hrăneşti, 
pentru ca te simte superior şi are încredere în tine. 


Atunci când am înţeles valoarea şi însemnătatea acestor elemente în 
dresajul câinelui, putem spune că ştim cum se pun bazele educaţiei lui, ale 
comunicării noastre cu el. 


El ştie că tu îi eşti superior şi vrea să ţi se subordoneze. Totul e să nu-l faci 
să-şi piardă siguranţa, să nu-i fugă pământul de sub picioare. 


Există desigur, rase mai docile (ciobănesc german, schnauzer, collie) sau 
mai puţin docile, cu personalități mai independente (terrier airdale, 
dobermann). Singura deosebire va fi ca faţă de aceştia din urmă îţi va fi 
mai greu să te impui, va trebui să fii mult timp insistent, mai ferm, mai 
stăpân pe tine. Dar, chiar dacă ai cel mai încăpățânat airdale din lume, 
crede-mă el pentru tine trăieşte, te adoră, aşa escroc cum e el. 


În ce mod îţi vei subordona câinele? Există părerea preconcepută că în 
dresaj te impui cu forța. Câte femei dresor aţi văzut? Dresajul pare a fi o 
meserie a forței, deci a bărbaţilor. 


Nimic mai fals. Dacă, în procesul de subodonare a câinelui tău, te foloseşti 


de forță, vei obține un câine, poate ascultator, dar nu sub motivaţia bucuriei 
de a lucra cu tine, ci sub cea a fricii. 

Un câine stăpânit de frica nu poate fi controlat în momentele dificile. Adică, 
dacă motivul pentru care te ascultă, e frica, atunci, exact când vei avea mai 
mare nevoie să fie echilibrat şi să-l poţi controla, tocmai atunci îi va fi cel 
mai frică şi se va bloca total, devenind de necontrolat. 


Când asta? În momentele grele. Tocmai în cele mai grele momente, când 
ai cea mai mare nevoie de calmul lui. Vrei asta? Vrei să te asculte din 
frică? Nu ai nici o bucurie din asta, crede-mă. 


Există totuşi un secret şi anume: ca să ţi se subordoneze perfect, câinele 
tău trebuie să fie sigur în orice moment că îl iubeşti, să vadă asta! 


Că îl iubeşti NU înseamnă sub nici o formă să îl mângâi şi să-i arăţi cât mai 
multă afecţiune cu putință. NU. Aşa ceva este nenatural. Această iubire 
trebuie sa i-o arăţi 


- recompensându-l 
- raspunzând la afecțiunea lui 


- pedepsindu-l cu moderație şi controlat, numai dacă a facut ceva 
interzis explicit. 


Recompense sunt: 


- bravo — felicită-l de câte ori face un lucru bun, tu fiind cel care 
stabileşte care sunt gradaţiile: ce e bunicel, ce e bun, foarte bun, 
excelent, extraordinar, şi în funcţie de marimea isprăvii să fii mai 
entuziast sau mai moderat în bucuria ta. 


- hrana — mai ales în momentele când desfăşori dresajul propriu-zis e 
foarte stimulant să îl recompensezi cu bucatele de hrana care ştii tu 
că-i place, nu neaparat ceva scump - eu foloseam bucatele de 
morcov! Îi dai câte o bucată, nu prea mare, de hrană, ori de cate ori 
arată că a înțeles şi execută comanda. De asemenea, hrana de zi cu 
zi e o răsplată nu o obligaţie a ta. De fapt, este obligaţia ta, dar el nu 
ştie. Nu-l infometa vreodată, dar nu-i da hrană dacă e pedepsit şi nu 
l-ai iertat încă. Odată pedepsit, nu-i da să mănânce până nu l-ai 
chemat la tine şi nu i-ai arătat că l-ai iertat. 

- jucaria — există întotdeauna o jucărie a lui preferată (de exemplu să-ţi 
aducă mingiuţa). Intai se face dresajul, se învaţă ceva nou, sau 
numai se repetă ceea ce s-a învăţat deja. 


Joaca vine după ce a făcut ce i-ai cerut. Programul plimbării voastre va fi 
făcut pe acest tipar: nevoi, comenzi, joacă, acasă. |ţi voi da mai tarziu un 
exemplu de program detaliat. 


Recompense se oferă cu timpul. El adoră să te vadă mulţumit. Asta este 
rostul vieţii lui, nu? Nu te teme că, dacă de mai multe ori pe zi îi spui bravo, 
de alte câteva ori îl răsplăteşti cu hrană, ori cu jucăria, îl mângâi de câteva 
ori, atunci va primi prea multe recompense şi nu le va mai aprecia. 


Asta se va întâmpla doar dacă exagerezi cu entuziasmul atunci când 
execută comenzile banale sau dacă îl mângâi tot timpul. Ce-ţi mai rămâne 
pentru lucrurile deosebite pe care le va face, când ţi-ai arătat tot 
entuziasmul posibil la un „sezi'"? Cum să-l mai răsplăteşti cu o mângâiere, 
când tu îl asasinezi cu mangâieri toată ziua? 


Recompensează-l, deci, fără teamă, dar fără să exagerezi. 


Sa răspunzi la afecțiunea lui înseamnă să nu-l respingi când vine la 
mângâiat, când te miroase, te pupă, se bucură că vii acasă, dar nici să nu 
te transformi în maşina lui de scărpinat pe burtă. 


Periatul trebuie făcut zilnic, chiar daca are par scurt. Acesta este o parte 
importantă din relaţia voastră, legată mult de ideea de afecţiune. Un periat 
bun făcut zilnic sau măcar la două zile, e la fel de folositor ca o hrană bună. 


Important! Mângâierea este o recompensă. Dacă îl mângâi fără să aibă nici 
un merit, el nu va mai înțelege mângâierea decât ca pe o plictiseală, 
nicidecum ca pe o recompensă. 


Pedepsirea cu moderație, iată un capitol important şi care cere multă 
răbdare şi stapânire din partea ta. Ca să ai dreptate să te superi şi să-l 
pedepseşti, trebuie ca el să fi facut ceva ce tu i-ai interzis. 

Cum interzici? Aparent simplu: cu „nu” . 


De fapt cele mai importante sunt două lucruri: 


- Tonul vocii tale cand spui „nu'. De obicei ai un motiv serios să-i 
interzici ceva. De aceea tentaţia e mare ca acest „nu' sa fie un: 
"nuuuuul!!”. 


Acest gen de interdicţie va fi sigur năucitor. Poate pe moment, de 
sperietură, el se va îndepărta de locul sau lucrul interzis, dar nu va 
avea mereu acelaşi efect în afara casei. 


Dacă strigi la el, sprietura îl va bloca şi nu va mai şti că tu i-ai interzis 
ceva pentru că el nu va mai auzi ce i-ai spus ci un strigat de luptă care 
nu va fi bun decât să-i sporescă agresivitatea sau să-l facă să fugă şi 
mai tare, sau cine mai ştie ce lucru periculos să facă, după caz. 


Toate acestea, de ce? Pentru că, în loc să fie învăţat cu un „nu” calm, 
pe ton scăzut, el se obişnuieşte cu o traumă care îl va împinge să facă 
cele mai nedorite şi necontrolate lucruri. De aceea când spui „nu”, să 
fie calm, liniştit, hotărât, să nu cedezi dar nici sa nu urli. 


- Ai grijă să îi arăţi clar ce îi permiti şi ce nu, pentru că, dacă e permis o 
dată, trebuie permis mereu, iar dacă e interzis, atunci trebuie interzis 
mereu. 


Voi explica toate acestea mai pe larg. Există pentru câinele tău momente 
grele pe care eu am să te învăţ să le cunoşti şi să le exploatezi în favoarea 
şi spre binele relaţiei voastre. Aşa cum am mai spus, tu eşti zeul lui (chiar 
dacă nu eşti zeu deloc!) şi trebuie să fii un zeu drept. Dorinţa lui cea mai 
mare este să te mulțumească pe tine. De aceea momentele lui cele mai 
grele se leagă de tine şi sunt : 


- când tu eşti suparat pe el 
- cand tu pierzi controlul adică nu mai eşti stăpân pe situaţie, ţi-ai pierdut 
calmul. 


Ştiu că uneori poate părea un escroc sentimental şi un profitor şi că ai să 
spui „ce zeu zici că sunt? Nu face decât să obţină tot ce vrea de la mine! 
Uneori ma intreb cine e stăpânul!” Dacă se ajunge aici, atunci tu esti de 
vina, nu el, de fapt nici tu nu eşti de vina, pentru ca nu ai stiut. 

Vom îndrepta lucrurile împreună. Pentru situaţia asta principiul este: "dacă 
e permis o dată, atunci e permis mereu, şi dacă e permis mereu, atunci e 
dreptul meu”. Ai înţeles? Dacă are un obicei prost, sau mai multe, atunci 
înseamnă că i s-a permis, şi trebuie reprogramat, nu învinuit! În capitolul 
Comportamente dificile îţi voi da detalii. 


Acum vorbim despre faptul că tu eşti zeul (cel puţin el aşa crede) şi cum te 
poţi folosi de asta cu calm, mai bine decât să strigi la câine şi să-l 
admonestezi de fiecare dată când ceva nu-ţi convine. 


Ai de facut destul de multe, dar e mai mic consumul de energie dacă eşti 
calm, decât dacă îl cerţi tot timpul. În plus vei avea un câine dresat 
impecabil care te asculta de fiecare dată când îi dai o comandă, şi de care 
vei fi atât de mandru! 


Trebuie să ai un motiv bine întemeiat ca să-ţi admonestezi/cerţi câinele. 
Vei spune „când e bine întemeiat şi când nu? 


Pai, în primul rând nu e niciodată intemeiat motivul că „te-a enervat”. Dacă 
te întrebi de fiecare dată ce te-a enervat de fapt, ai să-ţi răspunzi tu singur 
cu toata sinceritatea. 


Apoi mai întreabă-te dacă l-ai învăţat să facă sau să nu facă acest lucru 
care te-a supărat. Dacă nu l-ai învăţat, de unde trebuia să ştie? 
Sau sa zicem ca a făcut ceva ce ştia dacă are voie sau nu, dar: 

- ştia exact asta, sau ceva asemanator? 


- a repetat comanda de destul de multe ori şi destul de des (o data la 
2-3 zile) ca să fii sigur că nu a uitat între timp? 


- sau nu-i ceri prea mult? De exemplu nu este prea mult să-i ceri să 
stea cu nasul într-o friptura şi să nu o atingă? 


Chiar şi aşa tot îi poţi găsi circumstanţe atenuante când te pui în locul lui. 
Nu vreau să te fac să tolerezi comportamente supărătoare, dimpotrivă, 
vreau să ai un câine care ascultă tot ce îi ceri, vreau să înâelegi că i se 

poate întâmpla să greşească şi fără să vrea. lar pentru tine e mai mic 
consumul de energie să ai răbdare să-i repeţi si să-i interzici cu calm, decât 
să vă întristaţi amândoi în cearta şi țipete. 


Arată-te nemulțumit, dar nu fii chiar supărat, ceartă-l şi apoi iartă-l şi ai să 
vezi că nu-l răsfeţi. Pentru el conteaza foarte mult că l-ai certat, dar numai 
dacă înţelege de ce, numai dacă ştie exact ce are si ce nu are voie. Apoi 
este foarte important pentru el sa vada ca l-ai iertat. 


Găseşte un cuvant care să însemne că te-ai supărat şi că nu vrei să-l vezi 
o vreme. De exemplu cuvantul „dispari!” 


Important este să fie un singur cuvânt care să ştie că înseamnă suparare. 
Se va simti pedepsit când îl va auzi de la tine. Ridici tonul la el când te 
superi, dar nu exagerezi, nu-ţi disturge corzile vocale, nu e nevoie, este 
chiar neeficient. 


Pe scurt: 
-  supara-te dar nu te înfuria şi nu-ţi pierde controlul 


nu ceda pentru că e mai comod, data viitoare vei munci triplu ca să-l 
convingi să facă ceea ce azi ţi s-a părut mai comod să nu mai 
execute 


- dacă l-ai pedepsit, nu uita să-l chemi la tine după câteva minute 
(orice ar fi, nu mai mult de o ora!) şi să-i arăţi că l-ai iertat. E destul 
să-l chemi, să-l primeşti lângă tine şi să-l mângâi uşor pe cap. După 
aceea dă-i liber. Aceasta să fie o obişnuinţă. E o mare uşurare pentru 
el.. 


- găseşte un cuvânt care să însemne că eşti suparat. 


Interzicerea 

Interzicerea trebuie introdusă în dresajul lui cu grijă, cu tot calmul. Pentru el 
e important că te nemultumeşte. De aceea, când face ceva ce nu-ti 
convine, e corect față de el să-l înştiințtezi cu calm că nu eşti de acord cu 
ceea ce face el. Fă asta mai înainte de a te arăta supărat. 


Scopul nostru este să te faci înțeles şi ascultat, nu să-l pedepsești. 

Încă din prima zi de când l-ai luat la tine în casă, urmăreşte-l ce face, şi, 
când ceva nu trebuie făcut, atrage-i atenţia chemându-l pe nume, apoi 
spune-i calm „nu”. Apoi, dupa câteva secunde, iar. 


Pronunţă mereu clar şi răspicat, să înțeleagă bine ce ai zis. Apoi te duci la 
el şi faci gestul care îi arată ce inseamnă asta. Adică îi arăţi ce îi ceri. 


De exemplu dacă îţi luase drept jucarie un lucru de-al tău, i-l ceri trăgând 
uşor de el şi spunând iar „nu”, apoi spui „lasă”. După ce a înţeles îl feliciti: 
„bravo”. 


Asta înseamnă foarte puţin pentru tine şi foarte mult pentru el. 


Sau, dacă l-ai trimis la locul lui şi el pleacă în direcţia opusă, îi spui o dată 
„nu”, apoi te duci la el, îl iei bland şi ferm de ceafa, îl duci în acest fel la 
locul lui, şi odată ajuns, îi repeti : „la loc”. 


Chiar dacă i-a trecut prin cap să ia pachetul tău de ţigări ca să se joace cu 
el, orice altceva ar face şi ţie ţi se pare strigator la cer, să ştii că el habar n- 
are ce e un pachet de tigari, sau ce e mai de preţ şi mai fragil dintre 
lucrurile tale. Nu are nici un rost să te superi. Tu păstreză-ţi calmul şi arată- 
i că nu are voie lucrul acela. E perfect dacă foloseşti cuvântul „nu” fără alte 
adăugiri gen „să nu faci aşa”, sau alte formulări care înseamnă practic 
acelaşi lucru şi nu fac decât să deruteze. 


Să nu cedezi este o regulă care se aplică şi la interdicţie. Dacă te ignoră iar 
tu ai ceva important de facut, fii ferm şi nu ceda. 


Odată ce ai făcut greşeala să cedezi va şti că data viitoare poţi să cedezi 
iar. Astfel te vei trezi data viitoare că va face la fel, de data asta foarte 
insistent ştiind că data trecuta a mers şi i-ai permis, deci, e dreptul lui. 


Ai grijă ce permiţi o dată, pentru că un lucru odată permis devine dreptul lui 
legitim şi va fi greu să-l mai dezveți. 


Dacă renunțţi la o interdicţie azi pentru că eşti obosit sau prea ocupat ca să 
mai insişti, mâine sau peste 5 minute vei avea deja un precedent. Apoi nu 
va mai ceda el. Va spune „ştiu sigur că am voie asta” 


Există un lucru de care nu-l vei dezvăţa niciodată prin interzicere : lătratul 
Poţi să-i interzici orice, dar nu să latre. Te voi învăţa cum se face şi aceasta 

la timpul potrivit, tu însă nu te enerva încercând prin interzicere, pentru că 
nu se poate. 


Obisnuinţa 


Obisnuinţa este o garanţie a dresajului bine făcut. Un câine care nu a fost 
obişnuit să facă ceva, degeaba a învăţat o comandă sau degeaba a înţeles 
o dată un lucru. Fără obişnuinta nu va face nimic. 


Obişniunţa este, în primul rând, tonul vocii tale când îi dai o comanda. El 
reâine împreună şi cuvântul şi tonul vocii tale care-i dă comanda. Dacă 
schimbi tonul cu care este obişnuit, el nu va mai asculta pentru simplul 
motiv că nici nu va mai înţelege. 


Câinele este foarte sensibil foarte inteligent şi iubitor. De aceea tindem să-i 
atribuim calităţi umane. Ajungem să avem de la el pretenţiile pe care le 
avem de la un om. Am auzit stapani de câini certându-şi câinele, care cu 
siguranţă, nu înțelegea nimic, pe motivul ca „e nesimţit'. Bietul căţel! El te 
iubeşte aşa de mult încât e în stare să se simtă vinovat pentru orice îl certi 
tu, chiar dacă nu a învăţat niciodată să nu facă lucrul respectiv. Numai ca 
el nu ştie să spuna „de ce nu mi-ai zis?”. El zice: „vai, nu sunt un câine bun, 
stăpânul meu e supărat pe mine." 


Aşadar, în al doilea rând, el nu poate face decât ce l-ai învăţat tu, sau ce l- 
a învățat Dumnezeu în sălbăticie. El nu are bun-simţ, nici conştiinţă. Pe 
toate acestea le ai tu, şi tu eşti cel care trebuie să fie conştient că fiecare 
lucru pe care i-l ceri câinelui tău trebuie mai înainte: 


- arătat cu răbdare, 
- învăţat şi 
- repetat tot timpul (zilnic sau o data la 2-3zile) ca să nu uite. 


Gândeşte-te bine înainte ce îi permiti şi ce nu îi permiti. Niciodată să nu faci 
vreo concesie, nu va mai înţelege nimic. Nu-i faci nici un serviciu, 
dimpotrivă, îl dezorientezi. 


De exemplu nu vrei să se urce în pat, mai ales când e patul făcut. Dar 
acum, pentru că vă distraţi foarte bine, îl laşi şi vă jucaţi în pat cu câinele şi 
sariți sau vă bateţi cu perne. El va ţine minte ce bine v-aţi distrat, şi după o 
săptămână, vine de afara seara, plin de noroi şi, cu chef de joacă şi cu 
labele pline de noroi, sare direct in patul facut, dând din coada ca să se mai 

joace la fel ca atunci. Va fi el primit şi te vei juca tu acum cu el? O, nuu! 
Nici nu vreau sa ma gandesc ce cearta poate ieşi de aici! 


Acum vezi ce scump va poate costa pe amandoi o distracţie negândită? lar 
el, când va vedea ca îl cerți, nu va mai şti nici pe ce lume se afla, pentru că 
el ştie foarte bine ce frumos v-aţi jucat acum o săptămână! 


Ai două soluții: ori ai un calm de fier-beton, şi nu reacţionezi urât când îţi 
sare în patul făcut, plin de noroi, ori, nu-i permiţi absolut, dar absolut 
niciodată, nimic ce nu e clar că are voie oricând, fără probleme. 


De obişnuinţă ţine şi să nu cedezi niciodată, odată ce i-ai cerut ceva. De 
aceea, ai grijă ce îi ceri, când şi cum îi ceri. 


Odată ce i-ai dat o comandă şi nu a executat-o în 4-5 secunde, nu cedezi. 
Respiri şi, cu exact acelaşi ton binevoitor, i-o repeti. 


După ce mai respiri de două ori, iar, apoi respiri şi iar repeti, tot binevoitor. 


A patra, a cincea oara, i-o spui mai apăsat, să înțeleagă că e grav. Nu 
striga, pentru că se va obişnui să strigi la el ca să execute, şi ce impresie îţi 
face când vezi un câine care face ceea ce trebuie numai dacă se ţipă la el? 


(Şi când te gândeşti că nu e decât o chestiune de obişnuinţă!) Deci, nu 
ceda şi nu striga! 


Ştiu, sunt situaţii urgente, când tu, foarte liniştit, calm, dai comenzi perfect 
controlate câinelui care nu reacționează şi pierzi trenul sau autobuzul, cu 
tot dresajul tău impecabil. Ei bine, în situaţii când e clar că e prea intimidat 
de ceva nou sau care-l sperie, şi nu ai timp, îl iei frumos de ceafă şi îl urci 
în tren sau în autobuz sau faci tu cu el ce trebuia să facă singur la 
comanda. Asemenea situatii vor fi rare, oricum. 

Pe scurt: 


! Dacă ceva nu are voie, acel ceva nu i se va permite niciodată şi dacă face 
lucrul respectiv va fi certat întotdeauna (chiar şi dacă tu eşti cel care a 
greşit puţin) 


! Daca ceva ii este permis, acel ceva i se va permite întotdeauna şi dacă 
face lucrul respectiv nu va fi certat niciodată (chiar dacă l-a facut în 
momentul sau într-un mod total nepotrivit). 


Să recapitulăm acum pe scurt ce înseamnă toate aceste reguli să încercăm 
să le concentrăm cumva. 


1 — Câinele tău ţi se subordonează pentru că tu eşti cel care-l hrăneşte şi 
pentru că multe generaţii până la el s-au supus oamenilor, deci are 
subordonarea faţă de om în codul lui genetic. Nu am dezvoltat ideea asta 
pentru că e prea cunoscută dar merită menţionată. 


2 — Câinele tău te iubeşte vrea să te mulțumească şi tu trebuie să 
exploatezi această dorință a lui folosindu-te de sentimentele lui şi de 
creierul tău. Nu ai nevoie de forță: tu ai creier, eşti om. 


3 — Dacă tu eşti şeful, asta înseamnă că tu deţii controlul situaţiei 
întotdeauna. Aceasta este marea ta răspundere în faţa câinelui tău. 


Când ţi-ai pierdut controlul asupra ta, adică te-ai panicat sau te-ai înfuriat, 
el va simţi primul asta şi va deveni temător. 


De ce este important să nu fie temator? Pentru că tu ai nevoie să ai control 
asupra lui tot timpul, iar un câine timorat poate fi imprevizibil şi să facă mari 
greşeli care pot fi periculoase pentru el, chiar pentru tine. Tu nu-ţi vei 
pierde controlul niciodată, vei avea mereu piciorul pe frână. 


4 — Fiecare gest pe care-l faci, fiecare comanda pe care i-o dai, chiar şi 
fiecare pedeapsă trebuie să-i arate că îl iubeşti. Cum poți face asta? Cu 
calm şi fermitate. Eşti mereu calm dar nu cedezi. 


5 — Eşti raţional. Dacă un lucru este permis, este permis mereu. Dacă un 
lucru este interzis, este interzis mereu. 

6 — Când eşti nevoit să-l pedepseşti nu faci altceva decât să-l cerţi şi să-l 
goneşti de lângă tine şi să-i indici unde să meargă. Nici o pedeapsă să nu 
rămână vreodată neiertată! După ce l-ai pedepsit, după 5 minute, sau cât 
crezi tu - dar nu mai mult de o ora - cheamă-l la tine şi mângâie-l ca să 
vadă ca l-ai iertat. 


7 — Tot ce îi ceri trebuie mai înainte învăţat şi repetat. Câinele nu distinge 
dacă e bine sau rău, e de bun simţ sau nu, el nu are conştiinţa! Tu, însă 
poţi să-l programezi pentru orice vrei tu, în limitele puterii lui de înțelegere. 
8 — Recompensează-l mereu, păstrând proporţiile. Nu trebuie să te 
entuziasmezi pentru ceva obişnuit, dar nici să nu ignori o comandă 
executată. 


9 — Nu-i interzice să latre. Te învăţ eu cum să faci, într-un capitol viitor. 


10 — Să nu cedezi niciodată, odată ce ai dat o comandă. Dacă faci asta, vei 
munci de trei ori mai mult ca să-l dresezi. 

Capitolul 6 
Momente grele în timpul dresajului 


Sunt momente în timpul şedinţelor de dresaj când pare că nu va învăţa 
niciodată ceea ce încerci să îi arăţi. Nu dispera, şi, mai presus de orice, nu- 
| certa! 


Vezi dacă nu cumva ai depaşit 10-15 minute de când repetati. Dacă da, nu 
mai are sens acum, lasă-l, e obosit. A văzut şi el că nu poate face ce îi ceri, 
şi că asta te nemulțumeşte. E şi el trist şi dezamagit pentru că n-a vrut să 
se intample aşa. Atunci mai bine opreşte şedinţa. 


Si ca să fiți amândoi mai bine dispuşi şi cu chef de joacă, te invat un truc 
simplu ca să dezgheţi atmosfera: da-i o comanda simpla, pe care o ştie şi o 
va executa sigur, şi da-i-o cu toata bunavoința. După ce a facut marea 
ispravă, felicită-l din toata inima şi mangâie-l, ca şi cum asta e tot ce-ţi 
doreai. Se va bucura de bucuria pe care ţi-a produs-o şi-i va reveni 
încrederea in el. Va fi iar prietenul tău încrezator, iar tu vei fi mai bine- 
dispus. 


Dacă sunteţi într-o situaţie nouă, în care nu ştie ce să facă, ajută-l 
întotdeauna cu o comanda sau o interdicţie. Nu te aştepta să facă el 
presupuneri şi alegeri: el nu ştie decât ce a fost învăţat. 


Niciodată, oricât de grav este, să nu-l „ajuti? cu vreo comandă strigată şi 
plină de toată panica ta din acel moment. Să nu ai tonul acela de sfârşitul 
lumii pe care l-am auzit la stăpânii aflaţi în situaţii neprevăzute. 


De exemplu câinele plecat de lângă stăpân ca să urmeze un alt câine (de 
obicei vagabond) sau o căţea în călduri, şi care risca să ajunga în locuri 
periculoase, ori chiar să se piardă. 


Sigur, acesta este un moment când îţi poţi pierde cumpătul. Urmează-l cât 


mai îndeaproape, chiar dacă nu-l poţi ajunge. Nu a făcut ceva interzis, 
pentru că nu-i poţi interzice să relaționeze cu alţi câini, ar fi absurd. 


Arta şi Secretele Dresajului Canin 72 


Dar poți interveni ca să previi un pericol. Strigă-l, dacă e cazul, dar nu 
pierde controlul. E normal ce face, nu dispera, el va simţi asta în vocea ta 
şi se va teme. 


Mulţi câini se pierd pentru că se tem că vor fi pedepsiţi când se întorc. 
Dacă tu simţi că pierzi controlul, fii sigur că şi el va simţi asta în vocea ta şi 
se va teme. |ţi va pierde încrederea. 


Dacă el ştie că lângă tine e în siguranţă se va întoarce la tine întotdeauna. 
Nu trebuie decât să îl chemi şi când vine să-l mângâi întotdeauna uşor pe 
cap. El va şti că asta se întâmplă când îl chemi şi va veni bucuros. 
Important e să se ştie în siguranţă cu tine. 

Capitolul 7 
Dresajul de bază (partea a doua) 


a) comanda „pe loc” 


Comanda „pe loc” se dă pentru început atunci când merge la pas. Trebuie 
să aibă deja una-două luni de când ştie şi merge la pas cu tine. Poţi 
încerca şi mai devreme, important este să meargă la pas. 


Tu trebuie să-l chemi pe nume — pentru început când e în lesă - ca să vadă 
că despre el e vorba şi să-i spui: „pe loc, apoi, în acelaşi moment, te 
opreşti. El se va opri pentru a te urma pe tine. Când s-a oprit, chiar dacă 
primele dăţi nu o face exact la timp, îl feliciti şi te arăţi mulțumit. Apoi, ca să 
porniţi de pe loc spui „hai' şi tragi un pic de lesa, apoi porneşti. El va veni 
după tine. Arată-te iar mulțumit: „aşa, „bravo. 


Comanda „pe loc” se învaţă şi se repetă mai mult timp în lesa până când o 
învaţă bine. Nu e o comandă greu de înțeles, o va executa odată cu tine în 
scurt timp. Asta nu înseamnă că nu trebuie repetată. O vei repeta de 
cateva ori zilnic (3-4 ori) timp de doua săptămâni, sau cât crezi că e nevoie 
ca să Îi intre în obişnuinţă. Doar după ce s-a obişnuit cu oprirea din mersul 
la pas, poţi trece mai departe. 


Există un truc pe care-l poţi folosi ca să înveţe mai repede, dacă ai 
probleme: când dai comanda, ai grijă să ai mâna stângă liberă, şi-i pui 
mâna la ochi în timp ce dai comanda, pentru numai o secunda, până se 
opreşte. Asta desigur, dacă e de talie destul de mare ca să ajungi uşor la 
ochii lui ©. 


Partea frumoasa cu această comandă vine doar acum. Ți se parea banal, 
nu? Ei bine, nu este o comanda banală. Acum va învăţa unul din lucrurile 
care te vor face foarte mandru de el. 


Atunci când este lăsat liber, de obicei merge undeva în fața ta, pe drumul 
pe care ştie că mergeţi de obicei. La un moment dat îi spui destul de tare 
ca să te audă: „pe loc!” (desigur, după ce i-ai zis numele). El va şti ce 
înseamnă, va ezita puţin şi se va opri. Rămâi aşa câteva secunde, apoi 

recompenseaza-l. Pentru asta merită ceva bun! Nu uita şi un „bravo” 
calduros. 


Să zicem că nu a înţeles că trebuie să se oprească la comanda „pe loc” 
dată de la distanţă. Nu fi dezamagit! Ştii clar ce trebuie să faci. II chemi la 
tine şi, fără reproş, fără să te arăţi cumva dezamăgit, îi ceri să meargă la 
pas. 


Când a mers la pas, nu uita să-l feliciţi! Apoi repeţi o dată oprirea cu 
comanda „pe loc”. 


Când o execută îl feliciti, îi dai liber şi iar îi spui „pe loc” de la distanţă. 


La început de la distanţă mică, până înțelege, apoi treptat, din ce in ce mai 
mare. Pe parcurs, de câte ori a mai realizat un mic pas în înțelegerea 
comenzii, arată-i că te bucuri şi că eşti foarte mulțumit de el. 


ÎI poţi recompensa şi cu ceva bun de mâncare. Nu mult, simbolic! Până la 
urmă va înțelege comanda destul de bine ca să o execute de la distanţă 
mare. 


De acum nu-ți mai rămâne decât să repeţi în fiecare zi, sau la două-trei 
zile, ca să nu uite. 


Atitudinea ta trebuie să fie înțelegătoare şi să nu-i faci reproşuri pentru că 
nu te-a înţeles. ÎI vei bloca şi nu vei mai putea să-l înveţi ceea ce vrei. 
Repetă cu el până înţelege şi bucură-te când a reuşit. Aşa vei avea un 
câine care se bucură că lucraţi împreună şi nu se teme. Va fi echilibrat şi-l 
vei putea controla. 


Pentru oprirea la comandă de la distanta e bine să asociezi un sunet 
puternic. O bătaie din palme sau un fluierat anume, unul diferit, care poate 
fi distins de el. Astfel, de câte ori dai comanda „pe loc” de la distanţă, întâi 
produci sunetul pe care l-ai ales şi imediat dai comanda „pe loc!”, aşa fel ca 
să te poată auzi. Fă tot timpul exact la fel ca să-i creezi obisnuinţa. 


b) comanda „aşteapta” 

Această comandă se va învăța numai după ce a înțeles comanda 
precedentă, „pe loc”. Până nu eşti sigur că execută comanda „pe loc” nu te 
grăbi să-l înveţi „aşteaptă. 

Comanda „aşteaptă” i-o vei da puţin după ce ştie oprirea la comanda „pe 
loc”. 


Aşadar, el merge undeva iîn faţa ta, iar tu spui „pe loc”. El se opreşte, tu, 
desigur îl feliciţi, iar el, dacă are aceasta obişnuinţă, va încerca să vină la 
tine, pentru că el ştie că s-a terminat comanda. 

Asta nu e bine, nu trebuie lasat. Când îi dai comanda „aşteaptă” el va 
trebui să ştie că nu pleacă de acolo până nu îi dai „liber”. 


Pentru aceasta, când face primul pas sau tentativă de pas spre tine, îi spui 
ferm dar calm, “nu”, apoi repeti: "pe loc”. 


lată o regulă nouă: nu se dau comenzi câte două deodată, chiar dacă sunt 
bine învăţate. Dai întâi prima comandă, aştepţi să o execute şi abia după 
aceea o dai pe urmatoarea. 


Să revenim: i-ai repetat „pe loc”. După ce s-a oprit, îi spui „aşteaptă”. Nu te 
aştepta să înţeleagă. Va încerca să vină la tine, pentru că încă nu ştie ce 
înseamnă „aşteaptă”. Repetă: „nu, aşteaptă”. 


La început, când îi dai co- 
manda "aşteaptă", este puțin 
speriat că ai putea să-l laşi 
acolo şi să pleci. 

După ce repetaţi aşa o săptămână cel puţin, şi deja aţi ajuns să creşteți 
timpul de aşteptare la un minut sau mai mult, poţi începe să îi spui să 
aştepte iar tu să te indepartezi puţin, dar să rămâi în raza lui vizuală. 


Îndepartează-te câţiva paşi cu faţa la el, chiar dacă trebuie să mergi cu 
spatele. In mod sigur se va impacienta văzându-te că te îndepartezi. Chiar 
va încerca să vina după tine. 


E normal, nu înțelege, crede ca îl părăseşti şi se teme. De aceea trebuie să 
îl linişteşti, să vorbeşti calm, şi să nu te îndepărtezi decât puţin, ca să vadă 
că poate avea încredere şi că te intorci, nu-l laşi acolo. 


În zilele următoare te îndepărtezi din ce în ce mai mult, dar fără să te 
întorci cu spatele, pentru că ai nevoie să-l vezi când încearcă să vină după 
tine, ca să-l linişteşti şi să-i repeţi să aştepte. 


În tot acest timp, fiecare comandă executată trebuie răsplătită cu felicitari şi 
chiar cu ceva bun (nu mult, bun!). Bucură-te de reuşitele lui şi el se va 
bucura de bucuria ta! 


Atunci când ceva nu a înţeles, de exemplu dacă vine după tine, nu te 
supăra pe el, îl vei demoraliza. Arată-i ce trebuie să facă, prin comenzi 
calme, pe care le cunoaşte. Repetă-i apoi: „nu, aşteaptă”. 


Când nici aşa nu a înţeles, îl iei cu tine, mergeţi împreună până la locul 
unde îl lăsasei iniţial, şi îi repeţi cu răbdare să aştepte. Poate va trebui să 
faci lucrul ăsta de mai multe ori. Nu te supăra şi nici nu exersa cu el mai 
mult de câteva minute. Nu trebuie să învețe totul azi. Reiei a doua zi, sau 
peste o jumătate de ora, cel puţin. 


Când şi etapa asta aţi depăşit-o, mergem mai departe. Acum îl laşi să 
aştepte şi te îndepărtezi întorcându-te cu spatele, dar cu precauţie, 
verificând să nu vină după tine. Te îndepărtezi puţin mai mult decât până 
acum şi te întorci cu fața ca să verifici dacă nu a plecat de la locul unde l-ai 
lăsat. 


În tot acest timp, nu uita că, dacă el încearcă să vină după tine, aceasta 


este pentru că nu vrea să te piardă şi, în sinea lui, se teme că l-ai putea 
părăsi acolo. 

Toate aceste reveniri trebuie făcute cu răbdare ca să-i câştigi încrederea şi 
să nu-i arăţi că eşti supărat, pentru că asta ar putea să-i întărească ideea 
că vrei să-l părăseşti. 


Va crede că de aceea vrei să-l părăseşti, pentru că el nu e un câine bun şi 
tu eşti dezamăgit de el. Atunci crezi că va mai fii el dispus să te aştepte? 
Cu siguranţă că nu! Va fi din ce în ce mai disperat să vină după tine! Ai 
mare grija şi multă răbdare ca să-i arăţi că nu vrei să-l părăseşti. 


Când reuşeşti să te poţi îndepărta, următorul pas este să te ascunzi 
undeva în apropiere în aşa fel încât să îl vezi numai tu pe el şi el să nu te 
vadă. 


Ai să fii surprins ce efect are faptul că tu ai dispărut după un simplu copac! 
Ştie că eşti acolo, dar nu are voie să vină după tine şi îl vei vedea cum stă 
cu urechile antenă şi concentrat tot să nu te piardă! 


Când reapari de după copac sau din tufis sau de unde te-ai ascuns, ai grijă 
să nu-i permiţi să vină repede la tine, pentru că s-a dus comanda ta! Nu 
trebuie sa-l laşi să vină la tine decât dacă îi dai ”liber” sau dacă îl chemi. 


Comanda să se ridice dându-i liber. Adică poţi să te duci la el, să îl feliciti 
sau poţi să mergi spre el, şi să treci de el mai departe, comanda rămâne. 
Numai când ai spus „liber” are voie să plece să se joace. Orice altceva face 
nu îl laşi şi nu cedez. Fii calm şi ferm. 


Poţi să mai exersezi comanda „aşteaptă” şi în casă pur şi simplu, sau în 
curte, dar să fii atent! NU îl pui să te aştepte la locul lui! 


Vei putea, cu timpul, să-l laşi la intrarea în magazin şi să intri să-ţi faci 
cumpărăturile. Dar ai grija, chiar din magazin , fii cu ochii pe el, pentru ca el 
e cuminte şi te aşteaptă, dar oamenii care trec pe langa el nu sunt 
neaparat de bună intenţie. 

Creşte distanţa gradual 
„Stai şi Şezi” cu lesa 


Acestea sunt comenzile considerate de baza. Fiecare in parte trebuie sa fie 
repetata ca sa nu o uite. 

Capitolul 8: 
Comenzi avansate 


Odată ce câinele a împlinit 6 luni şi a învăţat foarte bine comenzile de mai 
sus, este gata să înceapă un program de dresaj mai complet. În acest 
moment al vieții lui ar trebui să fie conştient de rolul său în haită şi să fie 
deja obişnuit să primească indicații şi comenzi. 


A) „stai şi şezi” avansat — prima etapă 


Dacă prietenul vostru patruped stă şi nu se 
mişcă până când nu îi spui să facă asta 
înseamnă că este gata să ia parte la lecții 
mai solicitante. Dacă însă nu ascultă însă 
prea bine este timpul să îi corectezi 
atitudinea înainte să treci la exerciţii mai 
complexe. Această comandă este foarte 
importantă pentru că ajută la disciplinarea 
animalului şi îl ajută să nu fie distras de 
pisici sau alți câini. 


Din momentul în care l-ai făcut să stea cuminte creşte gradual durata de 
timp pe care i-o ceri atunci când trebuie să execute comanda. Stai lângă 
animal tot timpul şi nu îl lăsa să aştepte prea mult ca să nu devină 
neaşteptat. Când va sta fără să încerce să se mişte cât timp îi ceri poți 
trece la următoarea etapă. 


1) Aşează-ţi câinele în lesă, pune-l în poziţia „Şezi” cu tine în dreapta sa 
şi cu fața în aceeaşi direcţie. 

2) Dă comanda „Stai” şi miscă-te de lângă căţel în timp ce încă îi mai ţii 
lesa. Dacă animalul încearcă să te urmeze, repune-l cu blândeţe în 
poziţia iniţială. Este bine să foloseşti mâna ca semnal ce poate ajuta 
la fixarea comenzii. 


3) Păstrează-ţi poziţia patru-cinci secunde înainte să pleci de lângă 
câine. În acest moment este important să nu îl laşi să plece din 
poziţie încă vreo câteva secunde. După această perioadă lasă-l să 
plece prin comanda „Gata! şi laudă.-l. 


Etapa finală te asigură că animalul a învăţat să îşi păstreze poziţia şi să nu 
se ridice să te salute atunci când îi dai această comandă. 


B) „caută” avansat (găseşte) 


Găsirea obiectelor după miros este un atribut al câinilor pentru că au simțul 
olfactiv mai dezvoltat decât al oamenilor. În acest exercițiu este nevoie să 
ai trei obiecte, cum ar fi o cărămidă sau o bucată de lemn, fără un miros 
specific şi greu de ridicat sau de mutat de către animal. Cel mai bun mod 
de a evita o amprentă olfactivă asupra acestor obiecte este să nu le atingi 
direct. 


Nu o poţi ascunde de mine 

1) Cere-i cuiva să plaseze cele trei obiecte pe pământ în locui apropiate. 


2) Cât timp ajutorul tău îţi ţine câinele, pune jucăria câinelui printre 
obiecte. Asigură-te că acesta te vede când îi aşezi jucăria. 


3) Cu câinele în lesă, apropie-ţi mâinile de nasul său astfel încât el să 
poată adulmeca mirosul jucăriei pe care tocmai ai tinut-o în mână. 
Dă-i comanda şi du-l către obiecte. 


4) Arată-i fiecare obiect şi du-l suficient de aproape încât să le poată 
mirosi. Atunci când ajunge la jucărie, încurajează-l să o miroase şi să 
ridice. Laudă-l atunci când reuşeşte. 


5) Plecă de lângă obiecte şi i-ai câinelui jucăria. 
În această etapă încerci doar să familiarizezi animalul cu exercițiul. 
Vrei să îl determini să găsească un anumit obiect dintre altele, motiv 
pentru care trebuie să îl laşi să vadă unde poziţionezi obiectul ce 
trebuie găsit. 


Când a înţeles ce se întâmplă, poţi să faci exerciţiul un pic mai 
complicat. 

o Ascunde jucăria printre (sau sub) alte obiecte. 

o Foloseşte o jucărie cu care nu este prea obişnuit. 

o Nu îllăsa să vadă unde ai pus jucăria. 


Este nevoie să te asiguri că ai o amprentă olfactivă a jucăriei destul de 
puternică pe mâini astfel încât el să poată adulmeca eficient. Asigură-te că 
animalul se descurcă bine în fiecare etapă înainte de a trece la alta. 


C) „cere” 

Deşi nu recomand folosirea mâncării în dresaj, aceasta poate fi eficientă în 
anumite cazuri. Unul dintre acestea este comanda „cere'. Prin această 
comandă încerci să îţi înveţi câinele să îţi ridice amândouă picioarele din 


faţă pentru a cerşi mâncare. 


1) Pentru început câinele este în poziţia „şezi”. 

2) Ţine mâncarea, care ar trebui să aibă un miros destul de pregnant, 
destul de sus ca animalul să o poată atinge din poziția anterioară. 
Spune comanda „Cere! 


3) Dacă animalul încearcă să ridice unul sau amândouă labele 
anterioare pentru a apuca mâncarea, dă-i-o şi laudă-l. 


Dacă încearcă să se ridice pentru a lua mâncarea atunci fă-l să stea jos din 
nou şi să îşi ridice picioarele din față ţinând încă mâncarea deasupra lui. 
Poate dura un timp până când animalul să asocieze comanda cu acţiunea, 
aşa că ai răbdare şi perseverență. Recompensează-l întotdeauna cu 
bucata de mâncare dacă a executat bine comanda. 


D) „adu!” 


Pentru a învăța câinele corect această 
comandă, el trebuie să stăpânească deja 
foarte bine comenzile „stai, „şezi” şi 
„pleacă”. Pentru început, foloseşte-te de 
jucăria sa favorită 

1) Pune obiectul pe podea la o distanţă relativ mică de animal. Acesta 
trebuie să stea lângă tine sau în poziția „şezi'. 


2) Din spatele câinelui, arată spre obiect şi spune comanda „Adu!. 
Prima oară va fi necesar să îl duci de lesă spre obiect. Dacă nu ridică 
imediat obiectul, dă-i comanda să îl ridice. Dacă îl ridică, spune 
comanda „Adu! 


3) Atunci când animalul a ridicat obiectul du-te înapoi la poziţia iniţială, 
forțându-l şi pe el să urmeze cu obiectul în gură. 


4) Cere-i să stea lângă tine, să lase jos obiectul şi apoi să plece. 
Asigură-te că nu îi dă drumul până când nu este în poziţia corectă şi 
numai la cererea ta. 


Odată ce s-a obişnuit cu asta, poţi creşte dificultatea exerciţiului 
aruncând obiectul la o oarecare distanţă în timp ce îi dai comanda 
„aşteaptă” (este posibil să trebuiască să îl ţii în lesă). Apoi foloseşte 
comanda „Adu' pentru a-l trimite să ia obiectul. Foloseşte mereu 
comanda „Şezi” sau „Aici” înainte de a da comanda „Lasă” atunci 
când vrei să dea drumul la obiect. 


1. Obiectul în faţa ta 
2. Condu-l spre obiect 
3. Lasă-l să îl ridice 


E) „prinde” 


Acesta este un truc prin care animalul, fie din poziţia „Şezi”, fie din poziția 
„Cere” aşteaptă până când îi dai comanda „Prinde” înainte de a-i arunca o 

bucată de mâncare de câini (sau o bucăţică de brânză moale) pe care să o 
prindă „din zbor” şi să o mănânce. 


1) Începe cu animalul în poziţia „Şezi” 


2) Plasează bucata de mâncare pe nasul sau în timp ce îi ţii capul în 
aşa fel încât bucăţica să nu cadă. 


3) După câteva secunde, dă drumul la capul animalului. Atunci când 
încearcă să prindă bucata de mâncare dă comanda. Este posibil ca 
aceasta să cadă de câteva ori, dacă se întâmplă aşa ceva atunci 
ridic-o şi arunc-o spre el dând din nou această comandă. 


4) Laudă-l de câte ori prinde mâncarea, fie că o prinde direct de pe nas 
sau dacă i-o arunci chiar tu. 


5) Începe din nou din prima poziţie. 
Odată formată asocierea dintre comandă şi acțiune poţi încerca să îl 
hrăneşti din poziţia în care cere sau îl faci să aştepte până când comanda 
înainte de a avea voie să ia bucata de mâncare. 
F) „dă laba” 
Majoritatea câinilor vor învăţa uşor această comandă. 

1) Pune câinele în poziția „şezi” 


”î 


2) Foloseşte comanda „dă laba 
una dintre labele din faţă. 


n acelaşi timp în care îi apuci cățelului 


3) Repetă comanda în timp ce îi strângi căţelului labuţa. 


4) Dă-i drumul spunând „gata” şi apoi laudă-l 


Arta şi Secretele Dresajului Canin 85 


În scurt timp câinele îţi va intinde lăbuţa de bună voie. 
Salutare! 


J) „Caţără-te” 


Unii câini adoră să se caţere în timp ce alţii sunt total speriaţi de idee. Cel 
mai bun mod de a afla în ce categorie se integrează câinele tău este să 
încerci. Dacă poti, foloseşte o scară cu trepte drepte, nu în spirală, ca să îi 
fie mai uşor să se cațere. Asigură-te că odată ce a ajuns în vârful scării 
poate să coboare cu uşurinţă. Se poate să fie nevoie ca sus să existe un 
spaţiu mai mare în care câinele să se poată întoarce. 


e Asigură-te de stabilitatea scării. Poţi să încerci să duci cățelul pe un 
teren de joacă dacă nu ai tu dispozitivele necesare. Ai grijă însă să 
nu sperii copiii. 

e Cu câinele în lesă urcă chiar tu scara. S-ar putea să fie nevoie să îl 
convingi şi să îl impingi uşor cât timp va urca primele câteva trepte 
până când va înţelege ce i se cere. 

Spune comanda „Caţără-te” atunci când începe să se urce pe scările 
de jos. Dacă animalul tău este foarte speriat, nu îi cere să urce pe 
scară. Până la urmă acesta este un exerciţiu care ar trebui să îl 
amuze pe câine, nu pe tine. 


g) „târâş” 

Această poziţie este atunci când câinele se lungeşte şi apoi vine târâş 
către tine când este chemat. Pentru acest exercițiu, câinele trebuie să ştie 
comanda „Culcat”. 

1) Pune câinele în poziţia „Culcat”. 

2) Îngenunchează în dreapta sa, un pic în faţa sa. 

3) Cu mâna stângă mângâie-l încet pe spate iar cu degetele de la mâna 
dreaptă în fața lui cheamă-l spre tine. Când face mişcarea corect dă 
comanda „Târâş”. 

4) Laudă-l dacă reuşeşte măcar o mică parte a mişcării. Va fi nevoie de 
răbdare dar dacă eşti constant în mesajul tău şi urmezi metoda 
prezentată mai sus vei obţine rezultate bune. 

h) „sări” 
Sunt şanse ca animalului să îi placă la nebunie să facă acest exerciţiu. 
Sare atunci când vine în fugă şi se opreşte în braţele tale deschise să îl 


primească. 


1) Pune o barieră joasă la uşă sau poartă astfel încât animalul să 
trebuiască se sară peste ea ca să ajungă la tine. 


2) Fă-l să stea şi să aştepte, tu aflându-te de cealaltă parte a barierei. 
Cheamă-l la tine din partea cealaltă atunci când este gata să sară, 
dă comanda. 


3) Laudă-l atunci când a sărit corect peste barieră. 


4) Atunci când a executat corect acest exercițiu de 10-15 ori se poate 
trece la etapa următoare. 

Pentru etapa următoare, este nevoie să te mai ajute o persoană. 


1) Stai lângă sau încalecă peste barieră (depinzând de talia câinelui) cu 
braţele larg deschise. 


2) Cealaltă persoană cheamă câinele dăcându-l să sară peste barieră 
direct în brațele tale. Nu uita să dai comanda atunci când câinele 
sare. 


3) Cu fiecare săritură apropie-ţi braţele din ce în ce mai mult, până când 
aproape le vei uni. 


4) Înlătură bariera şi mai încearcă vreo câteva sărituri. 


S-ar putea să fie nevoie să foloseşti mâncarea ca stimulent pentru acest 
exercițiu, aşa că de cum începe să reacționeze la comandă, câinele va 
primii din ce în ce mai puţină mâncare şi din ce în ce mai multe laude. 
Repetă acest exerciţiu de câte două ori pe zi câte 4-5 zile. 


Sări, micuţule, sări! 


Arta şi Secretele Dresajului Canin 88 


i) „Rostogoleşte-te” 
După cum sugerează şi numele comenzii, câinele trebuie să facă o rotaţie 
de 360 de grade atunci când este culcat la pământ. Câinele trebuie să ştie 
deja comanda „Culcat” înainte să încerce această comandă. 
1) Poziţionează câinele în poziţia „culcat”. 
2) Împinge-l pe o parte 
3) Ține-l cu blândeţe de picioarele care sunt pe partea cu pământul şi 
rostogoleşte-l pe spate şi pe partea cealaltă. In timp ce se 
rostogoleşte, spune-i comanda. 


4) Laudă-l atunci când face o rotaţie completă. 


5) Repetă întregul proces de câteva ori până când formează o asociere 
între comandă şi acțiune. 

Capitolul 9 
Cum decurge o plimbare 


Dresajul se face mai ales în timpul plimbării celei mai importante a zilei. E 
vorba de acea plimbare care durează cel mai mult, în care vă jucaţi şi aveţi 
cel mai mult timp la dispoziţie. Se face, desigur, şi acasă, dar ceea ce ne 
interesează, în mare măsură, este comportarea în societate, nu? 


Să ne începem plimbarea. Vei avea întotdauna la tine o punguţă cu 
recompense, de preferat un fruct sau o legumă care ştii că-i place, sau 
altceva, la alegerea ta, numai sa fie ceva ce-i place. 


leşirea din casă este de regulă una mai degrabă agitată. Din cauza agitaţiei 
e bine să nu-i ceri prea multe până nu eşti sigur că s-a liniştit, adică până 
nu şi-a făcut nevoile. Oricât de bine ştie să execute o comandă (de 
exemplu „pas”) nu te aştepta să te asculte până nu şi-a rezolvat problemele 
cele mai urgente. 


Odată rezolvat ce era mai urgent poţi începe să vezi ce mai ţine minte din 
dresajul lui. Fă totul în joacă. Pentru că sunteţi pe stradă, primul lucru este 
mersul la pas. Dacă deja ştie destul de bine comanda, poate merge la pas 
până în parc sau până la locul unde vă opriți pentru joacă. Pe parcurs va 
opriţi cu “pe loc” la traversări şi porniţi de pe loc cu “hai”. Calm, liniştit, cu 
tonul vocii scăzut. 


Aţi ajuns la locul de joaca sau în parc vă opriţi cu comanda „pe loc”, după 
ce s-a oprit îi dai „şezi”. După ce a şezut, „culcat', apoi „aşteaptă”. Traseul 
va fi probabil cam acelaşi, vă opriţi cam în acelaşi loc. După ce îi dai 
„aşteaptă” nu pleci mereu în aceeaşi direcţie. 


Uneori întoarce-te, treci pe lângă el şi cere-i să aştepte în continuare dacă 
vezi că are tendinţă să vină după tine. Dă-i drumul cu „liber şi 
recompensează-l cu ceva bun şi cu bravo. Doar a fost câine bun, nu? 


Acum mergeţi unde puteţi face „aport” . Cu ocazia asta exersează cu el şi 
altele, cum ar fi „lasă” , „ţine”, „pe loc” de la distanţă. 

La sfarsit, cand plecati iar pe strada, il chemi, ii dai „sezi”, ii pui lesa, ii zici 
„pas” si plecati. 


Dacă nu vrei să meargă la „pas” până acasă, pe parcurs îi spui „liber' ca să 
ştie că s-a terminat cu mersul la pas. Va merge liber în lesă. 


Schimbările de traseu sunt foarte bune pentru amândoi. Nu e nici o regulă 
în privinţa lor, doar că nu putem face schimbări tot timpul, nu avem cum. 


Pe scurt plimbarea cea mai importantă a zilei se desfăşoară după 
următorul tipar: nevoi, comenzi, joacă, acasă. 

Capitolul 10 
Comportamente dificile 


a) ce faci dacă roade totul prin casă deşi e matur 


Daca vii acasă şi găseşti lucruri de-ale tale roase de el, trebuie să ştii că 
nu-l poţi opri până când nu înţelegi de ce o face. Dacă e matur, atunci, cu 
siguranţă nu face decât să-şi descarce şi el stresul. Pe ceea ce are mai la 
îndemână: adică pe lucrurile tale. 


Acest căţel este lăsat singur prea mult sau e certat prea mult pentru lucruri 
pe care nu le înțelege. Trebuie să te ocupi de el cu răbdare şi calm. 


Sau poate fi de vina atenţia prea mare pe care i-o dai şi emoția prea mare 
că se desparte de tine, atunci când pleci. 


În cazul acesta ignoră-l în minutele dinaintea plecării tale de acasă. 
Sunt mai multe motive posibile pentru care face asta, motive pe care eu ţi 
le voi enumera. Tu trebuie doar să te gândeşti dacă nu cumva: 


- nu are o jucarie a lui pe care să o poată roade cât e singur acasă 
- are jucaria lui dar vă jucaţi cu el şi folosind obiecte din casă 

- este lăsat în casă prea mult şi fără să i se respecte programul 

- este certat prea mult 

- este mângâiat prea mult 

- plecarea ta de acasă se face cu prea mari emoţii pentru el. 


Bine, vei spune, ce să fac eu acum? 
Pai, faci urmatoarele: 
- reîncepi să-l înveţi care este jucăria lui şi care nu. Adică nu va mai 
jucaţi cu nici o altă jucărie în afara de ce e al lui. li iei (cu „lasa”) orice 
alt obiect, oferindu-i jucăria lui (cu „tine”). Felicită-l şi încurajază-l 


când înţelege 


- plimbaţi-vă mai mult şi ocupă-te mai mult de el 

respectă-i orele de plimbare, fă să fie cam aceleaşi ore la care-l plimbi 


e mai important să te faci înțeles decât să-l cerţi 


arată-i că îl iubeşti fiind echilibrat faţă de el şi făcându-te înţeles. 
Perie-l, plimbă-l... 


elimină emotia plecării de acasa. 


b) ce faci dacă o canapea sau un fotoliu a devenit locul lui 
Poate că ţii la fotoliul acela, poate că vrei să-i dai altă întrebuințare. 


Nu o dată, un caine care a ocupat un loc pe care a ajuns să-l considere al 
lui, te mârâie când încerci să-l dai jos. Asta înseamnă că acestui câine i s-a 
tolerat destul de mult să facă asta şi spaţiul respectiv a devenit teritoriul lui. 
De aceea nu înțelege să fie înlăturat. 


El spune: „sunt la mine acasă, la locul meu, lasă-mă în pace. Nici eu nu te 
ridic din fotoliul tău.” 


Şi acest comportament se rezolvă, dar, cu cât e mai vechi, cu atât mai 
greu. 


Procedezi în felul urmator: în timp ce stă în fotoliul lui preferat te postezi în 
fata lui şi-l chemi la tine. Incet, calm, insistent (dacă e nevoie). 


El te va privi aşa: „nu vreau”. După ce l-ai chemat de mai multe ori (4-5-6 
ori) nu te vei arata în vreun fel supărat: înțelege-l şi pe el, îl iei de la locul lui 
legitim! 


Acum aminteşte-ţi că un şef adevărat nu are nevoie sa fie furios rezolvă 
totul cu calm şi autoritate. După ce ţi-ai amintit asta, cu cea mai mare 
bunăvoință, fără furie, ia-l frumos de blana de pe ceafa şi du-l aşa până la 
locul lui. 


Acolo spune-i: "la loc”. Atât, fără alte comentarii. Apoi du-te şi aşază-te în 
locul lui, ca să înţeleagă că de acum acela este locul tău. 

Dacă situația se repetă, repetă şi tu procedeul. Nu uita: fără furie, cu cea 
mai mare bunăvoință. De fapt, pentru el, acest procedeu este un uşor abuz 
de autoritate, dar, pentru că tu eşti şeful şi te respectă, ţi-l va tolera. 


Atenţie! Acest procedeu nu e indicat să fie aplicat de câtre oricine dintre 
membrii familiei, ci numai de şeful suprem al casei. 


c) ce faci daca sare pe tine cand vii cu hrană 


Acesta este cel mai normal lucru la care te poti aştepta din partea unui 
câine sănătos şi flămând care are doua mari motive de bucurie: te vede pe 
tine şi vede hrana. Dacă nu e dresat cum trebuie sare direct la castron fără 
să-i pese de nimic altceva din jurul lui. Nu te supăra pe el, nu tipa, chiar 
dacă da totul pe jos, inclusiv pe tine. Dar nici nu trebuie să lăsăm lucrurile 
aşa. 


Rămâi în picioare, ridicând castronul cu hrană, ca să nu poată ajunge la el. 
Spune-i clar:"şezi”, cu calm, rar, până execută. Va face ceea ce-i ceri, în 
cele din urmă, deoarece va înțelege că altfel nu mănâncă. 

De aceea este important să nu cedezi. 


Când s-a aşezat spui „aşteapta”. Acum aşezi foare încet castronul cu 
mâncare jos. La cea mai mică tresărire a lui care ar arăta că se ridică din 
şezi, lucru de aşteptat din cauza agitaţiei, te vei ridica şi ridici castronul cu 
mâncare odată cu tine. 


Repetă: „şezi' când se aşază, reiei mişcarea de aşezare a castronului 
încet, fiind atent să nu vină la hrană înainte de a-i permite tu. La fel, 
repetând şi fără să cedezi, va vedea că altfel nu are mâncare, şi va 
executa, deşi îi va fi foarte greu la început. 


Repeţiti „asteapta”. Până nu te aşteaptă să te îndepărtezi un pas, nu îl laşi, 
îi iei castronul cu mâncare ori de câte ori e nevoie, fără să te superi. Laşi 
castronul jos, te îndepărtezi un pas şi spui: „liber'. Asta va înțelege şi va 
executa cu siguranţă, adică va veni sa mănânce. Mângâie-l, merită, şi zi-i 
bravo, merită! 


Recapitulăm ce ai de făcut de fiecare dată când îl hrăneşti: şezi, aşteaptă, 
liber, bravo. 


La început va fi mai dificil, până înţelege, apoi va fi simplu şi-ţi va creşte 
inima de mândrie ce câine cuminte şi bine dresat ai! 

Îți amintesc că, dacă cedezi o dată, el va şti şi va reţine asta. Va fi atunci cu 
mult mai greu să-l înveți. 


Să cedezi din lipsa de timp, duce la o mult mai mare pierdere de timp după 
aceea ! 

d) ce faci dacă latră fără să poată fi oprit? 

EI nici nu înțelege de ce ai vrea tu să-l opreşti să mai latre! Cu cât mai mult 
îi interzici, cu atât mai mult va încerca mai tare să-ţi arate că el e un câine 
de nădejde care-ţi apăra cu sârguinţă teritoriul! 

Nu-i interzice să latre. El nu înțelege de ce te superi când el îţi salvează 
viața. Te voi învăța să te foloseşti în favoarea ta de această pornire 
obositoare, dar de atât de buna intenție... 

El latra ca să te apere de duşmani. Duşman este orice străin care va 
încălcalca teritoriul (al tău si al lui). 

Uite un pont: 


Stabileşte întâi comanda la care vrei să latre pe viitor: sa zicem „hoţu”. 


Acum cu prima ocazie când va lătra, zi-i: „hoțu”, „aşa, bravo”. Totul încet, 
aproape de urechea lui, să auziţi numai voi doi. 


Apoi, după câteva lătrături : „gata”. La fel, să auziţi numai voi doi. Repetă-i 
aproape de urechea lui „gata” rar şi calm până tace. 


Mângâie-l ca sa se calmeze, când zici „gata”. Când a tăcut, „bravo. 
Mângâie-l, felicită-l, iar dacă începe iar să latre „gata” de data asta mai 
apăsat. Când totul s-a liniştit, felicită-l, nu e el câine bun? 


Nu-l pedepsi niciodată pentru că a lătrat. 
Arată-te nemulțumit dacă nu ascultă comenzile „hoțu” şi „gata”, ceartă-l cel 
mult, dar cu moderație. Ai să vezi ce bine vă veți înțelege dacă faci exact 


aşa şi repeti cu el până învaţă comenzile „hoțu' şi „gata. 


Va lătra apoi la comandă şi se va opri la comandă. 

Important! Când latră, este surescitat şi nu prea ştie ce e în jurul lui. Ca să 
te asculte, trebuie mai întâi să fie calm. Acest calm i-l transmiţi tu. De 
aceea trebuie să-l mângâi, să-i vorbeşti încet şi calm aproape de urechea 
lui, ca să te audă, fără să tipi. 


Vei putea, cu timpul, să-i dai doar comanda „hoțu” şi el se va bucura să 
latre pentru tine şi să tacă pentru încântarea ta când spui tu „gata”. 

Capitolul 11 
In încheiere 


Durata unei sesiuni de dresaj 


Lecţia de dresaj trebuie să fie scurtă şi plăcută pentru ca animalul să îşi 
poată menţine concentrarea pe tot parcursul ei. Calitatea peste cantitate 
este regula de aur. În plus este bine ca întotdeauna să termini şedinţa într- 
o notă optimistă dacă se poate. 


Atitudinea 


Fi rezonabil în aşteptările tale de la câine. Va dura până când vei obţine 
rezultate. Ar trebui să te asiguri că ai captat întreaga atenţie a câinelui şi că 
te preocupi la maximum în timpul lecţiei de dresaj. S-ar putea să vrei să te 
calmezi pe tine sau animalul înainte de lecţie printr-o plimbare lungă. 


Laudele 


Foloseşte-te de laude ori de câte ori câinele tău execută corect un 
exercițiu. Câinele ar trebui deasemenea lăudat de îndată ce acţiunea dorită 
a fost executată (aminteşte-ţi de cele două-trei secunde). Atunci când lauzi 
animalul, priveşte-l direct în ochi astfel încât să înţeleagă legătura dintre 
vocea sau atingerea ta şi acţiunea lui. Laudă-l prin vorbe sau mângâindu-l. 
Încearcă să nu îl lauzi peste măsură pentru că aceasta nu va face decât să 
îl derute şi îi poate întrerupe concentrarea pe tot restul lecţiei. 


În general ar fi bine să nu foloseşti mâncarea pe post de recompensă sau 
mită. Însă este posibil ca alternarea dintre recompensele culinare şi laude 
să fie soluţia învăţării unui exercițiu ce îi ridică probleme câinelui. Unele 
tipuri de câini nu se omoară după mângâieri, caz în care mâncarea pe post 
de recompensă va duce la obţinerea de rezultte mai bune şi mai rapide. 

Să nu uiţi niciodată să fii constant. Adică să ai: 
- acelaşi ton 
- aceleaşi comenzi 
- aceleaşi reguli. 


Să îi arăţi mereu că se poate baza pe tine, că tu eşti şeful şi deţii cu 
adevarat controlul. 


Ține cont egal de regulile de bază, de toate regulile formulate de mine. Ele 
sunt foarte importante chiar şi după ce a cam învăţat tot ce trebuia să ştie. 
Comunicarea între voi va trebui întreţinută la acelaşi standard, ca şi 
înțelegerea să fie la fel de bună. 


Arată-i atenţie şi arată-i că-l iubeşti: 
- ingrijindu-l, hrănindu-l la timp, 
periindu-l, jucându-te şi petre- 
cându-ți timp cu el 


- fiind calm şi stăpân pe tine chiar 
dacă ai motive să nu fii 


- plimbându-l când şi cât are 


nevoie, chiar în perioadele când 
eşti mai ocupat. 


El te iubeşte şi tu eşti totul pentru el: 
nu-l brusca şi nu-l trăda! 


Mult Succes!!! 

